Böyük Britaniyadan Ermənistan üçün soyqırım dərsi – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nBöyük Britaniyadan Ermənistan üçün soyqırım dərsi\nBöyük Britaniya İcmalar Palatasının üzvü Nadim Zahavinin təşəbbüsü ilə Britaniya hökümətinə elektron hökümət onlayn sistemindən istifadə etməklə Şimalı İraqda kürdlərə qarşı törədilmiş genosidin (soyqırım) tanınması üçün müraciət edib. Femida.az-ın xəbərinə görə, bu barədə Böyük Britaniya hökümətinin elektron hökümət saytı məlumat yayıb.\nMüraciətə 10 000 nəfərdən çox insan qoşulduğundan, Böyük Britaniya İcmalar Palatasının Rəhbərinin ofisi tərəfindən münasibət bildirilib.\nBritaniya hökümətinin elektron hökümət saytında yerləşdirdiyi cavabda deyilir ki, İraqda Səddam Hüseyn rejimi altında uzun illər etnik və dini qruplar sistematik olaraq təqib ediliblər. Xüsusilə 1988-ci ildə İraq höküməti İraqın Şimalında təyyarələrdən zəhərli qaz istifadə etməklə minlərlə kürdün ölümünə səbəb olublar.\nAmma məktubda həmçinin qeyd olunur ki, hər hansı bir genosid cinayətinin baş verib-verməməsi məsələsi hökümət tərəfindən araşdırılmamalıdır. Qeyd edilib ki, soyqırım (genosid) kimi kompleks hüquqi məsələlər iş üzrə yaradılmış beynəlxalq cinayət instansiyaları tərəfindən araşdırılmalıdır: “Yalnız beynəlxalq məhkəmənin qərarı Britaniya hökümətinin bu və ya digər genosid cinayəti barədə münasibət bildirməsi üçün vacib şərt ola bilər”.\nBu mövqe əslində qondarma “erməni soyqırımı” məsələsini əlində bayraq edən Ermənistan və bu “soyqırımı” tanıyan bəzi ölkələrin parlamentlərinə bir örnək ola bilər.


Pia.az - Elmar Vəliyevi vuran Yunis haqda ən son və sensasion məlumatlar\nPolitoloq müxbirimizə deyib ki, belə hadisələrin baş verməsi hər zaman gözləniləndir. Azərbaycanının təhlükəsizlik orqanları da bu məqamı daim göz önünə alırlar. Bu baxımdan olay baş versə də, göründü ki, bəzilərinin sonradan xaos yaratmaq istəkləri baş tutmadı. Amma sosial şəbəkələri izlədikdə məlum olur ki, bu niyyətdən hələ əl çəkməyiblər. Yenə də Azərbaycana qarşı proses davam edir.


Özəl: Mustafa Denizli Lənkəranda komandanın bazasında olub – Bosman.az\nÖzəl: Mustafa Denizli Lənkəranda komandanın bazasında olub\n03 Sentyabr 2020 25 Noyabr 2013 by Bosman\nFəal azarkeşlərimizdən olan Qabil indicə saytımıza məlumat göndərib. Saytın rəhbərinə ünvanlanan bu məlumatda Qabil bəy, komandanın bu günki məşqi barədə, həmçinin Adrian Pitsin artıq əsas heyətlə birgə məşq etdiyini və bir də komandanın baş məşqçisi olacağı gözlənilən əsas nəmizəd Mustafa Denizlinin Lənkərana necə gəlib, qayıtdığı haqqında bilgi göndərib. Qabil bəyə təşəkkür edərək, saytımızın rəhbərinə göndərdiyi məlumatı olduğu kimi dərc edirik:\nAxşamınız xeyir, Mirhafiz bəy! İki saat əvvəl stadiona əsas komandanin məşq prosesinə baxmağa getmişdim. Yenilik o idi ki, Adrian Pits əsas 18-likdə məşq edirdi. “AZAL”la oyunda meydançaya çıxmaq ehtimalı böyükdür. Müstafa Dənizli “Xəzər Lənkəran” bazası ilə, stadionla, komandanin heyətiylə tanışlıqdan sonra Lənkəran hava limanına yollandı. Onu geriyə, Türkiyəyə aparan təyyarə hava limanında gözləyirdı. Mustafa bəyin komandanı qəbul edib-etməməsi fəxri prezidentlə söhbətindən sonra məlum olacaq.\n“Mübariz Mənsimov Mustafa Dənizli ilə görüşdü”-Açıqlama\n2 thoughts on “Özəl: Mustafa Denizli Lənkəranda komandanın bazasında olub”\n25 Noyabr 2013 at 19:53\nSaq olun Qabil bey!.Pitsin esas kamandaya qayitmasi gozlenilen idi ve baş verdi.Birleşib Toşaki göndermek lazimdi-deyen Pits indide Tuyqunun sifarişi ile Mustafa beye nece istefa demek yollarini aramaqa başlayib.Bele xeberlerinizi tez-tez oxuyaq!Teşekkur edirem!\n26 Noyabr 2013 at 17:16\nZəfər bəy, Toşakın Pitsizdə tpobası tikildi. .Tuyqunnun artıq öz manekenlərini podiuma çıxarmaq vaxtıdır .çünki çox gözəl torbalar tikə bilir Tuyqun bəy.Məhşurlaşıb və növbənöv torba modellərini nümayiş elətdirə bilər.


Göy qurşağı bəzi zamanlarda göyü bəzəyən rəngarəng bir naxış halına gəlir.\nGöy qurşağı yalnız bir mənzərədir. Yağış damlalarının və günəş şüalarının birlikdə meydana gətirdiyi bir işıq dəstəsidir. Bu işıq dəstəsi ortaya çıxanda seyr etməklə doymaq olmur.\nGünəş şüalarının rəngləri\nGünəş şüası müxtəlif rənglərin qarışığı ilə meydana gəlir. Su, güzgü, büllur kimicisimlər günəş şüalarını rənglərinə ayırır.\nYağış damlaları da eyni işi görür. Göy qurşağının meydana gəlməsi üçün yağış yağdığı əsnada Günəşin çıxması lazımdır. Günəş olmadan yağış, yağış olmadan Günəş göy qurşağını meydana gətirməz.\nGöy qurşağı nə üçün dairəvidir?\nGöy qurşağı yarımdairə şəklində olub sanki bir yerdə başlayıb bir yerdə bitir. Yer kürəsi elips formasında kürə şəklindədir. Atmosfer də kürə şəklində Yeri əhatə edir. Atmosfer kürə şəklində olduğu üçün göy qurşağı da eynilə bir yay şəklindədir. Allahın yaratdığı bir çox şeylər həndəsidir. Hər şeyin özünəxas bir şəkli vardır. Cisimlərin həndəsi şəkilləri Allahı xatırladır.\nGöy qurşağındakı sirlər\nGöy qurşağının meydana gəlməsi üçün həm Günəşə, həm də yağışa ehtiyac var. Əcəba, yağışla Günəş göy qurşağını əmələ gətirirlər?\nGöy qurşağının rəngləri hər zaman eyni olur: Qırmızı, narıncı, sarı, yaşıl, mavi, göy və bənövşəyi. Bu sıra heç bir zaman dəyişmir və qarışmır. Elə isə rənglərin sırasına yağış damlaları qərar verir?\nGöy qurşağının əmələ gəlm əsi üçün milyonlarla yağış damlasının birləşməsi lazımdır. Belə olduğu halda gğy qurşağı hər zaman eyni şəklə sahib olur. Ziq-zaq olmur, əyri olmur, yay kimi düz olur. Göy qurşağı hansı şəklə sahib olacağını niyə çaşmır?\nGünəş şüaları rəngbərəng olmağı, su damlaları bu şüaları əks etdirməyi özləri seçmişdir? İnsanlara gözəl mənzərə göstərməyə onlar özü qərar vermişdir? Təbii ki, xeyir! Bəs onları var edən sonsuz qüdrət sahibi kimdir?\nNə yağış damlaları, nə Günəş, nə də təbiət gözəl göy qurşağını var edə biləcək elmə sahibdir. Yağışı, Günəşi, təbiəti və bütün kainatı yaradan Allahdır.


“Aqrar Fəaliyyətli Azərbaycan Qadınları” layihəsinin icrası davam edir | Report.az\n“Aqrar Fəaliyyətli Azərbaycan Qadınları” layihəsinin icrası davam edir Kənd Təsərrüfatı Nazirliyinə məxsus “Aqrar Tədarük və Təchizat” ASC və BMT-nin Ərzaq və Kənd Təsərrüfatı Təşkilatının (FAO) birgə həyata keçirdiyi “Aqrar Fəaliyyətli Azərbaycan Qadınları” (AFAQ) layihəsi çərçivəsində icraçı qurumlar, tərəfdaşlar və maraqlı tərəflərin iştirakı ilə ilkin planlama seminarı keçirilib.\n3 Fevral , 2020 10:06\nKənd Təsərrüfatı Nazirliyinə məxsus “Aqrar Tədarük və Təchizat” ASC və BMT-nin Ərzaq və Kənd Təsərrüfatı Təşkilatının (FAO) birgə həyata keçirdiyi “Aqrar Fəaliyyətli Azərbaycan Qadınları” (AFAQ) layihəsi çərçivəsində icraçı qurumlar, tərəfdaşlar və maraqlı tərəflərin iştirakı ilə ilkin planlama seminarı keçirilib.\n"Report" xəbər verir ki, seminarı giriş sözü ilə FAO-nun Azərbaycanda Tərəfdaşlıq və Əlaqələndirmə Ofisinin proqramlar üzrə mütəxəssis Kaan Başaran açıb.\nOnun sözlərinə görə, təmsil etdiyi qurumun məqsədi dayanıqlı qida zəncirini təmin etmək, qida əlçatanlığını artırmaqdır.\n“Bu gün həyata keçirilən layihə Azərbaycanda qadınların məşğulluğunun, onların kənd təsərrüfatındakı rolunun gücləndirilməsinə xidmət edir. Qadınların aqrar sahədə fəaliyyəti bu sahənin inkişafına səbəb olacaq. Kənd qadınlarının gəlirlərinin artması ailə üzvlərinin də inkişafına səbəb olur”, - FAO rəsmisi qeyd edib.\n"Aqrar Tədarük və Təchizat"ın İdarə Heyətinin sədri Leyla Məmmədova isə bildirib ki, Azərbaycanda aqrar sektor iqtisadiyyatın prioritet sahələrindəndir: “Çünki əhalisinin 40%-i kənd təsərrüfatında çalışır. AFAQ layihəsi xanımlar vasitəsilə ailə büdcəsinin artırılmasına, ailənin sosial təminatının yaxşılaşdırılmasına xidmət edir. Bu layihəyə müraciət edən qadınların sayı çoxdur. Biz əsas üstünlüyü rayon yerlərində yaşayan və fəaliyyət göstərən qadınlara verəcəyik. Biz onlara istehsal prosesi ilə yanaşı satış mərhələsində də dəstək göstərəcəyik".\nTədbirdə qeyd edilib ki, ölkədə məşğul qadınların 70%-i kənd yerlərində yaşayır. 2021-ci ilin sonuna qədər 200-ə yaxın azərbaycanlı xanım kənd təsərrüfatı sektorunda aqrar sahibkar kimi fəaliyyətini davam etdirməsi üçün müəyyən texniki avadanlıq və təlimlərlə təmin ediləcək.\nXatırladaq ki, AFAQ layihəsi FAO və ilə Azərbaycan höküməti arasında imzalanmış Tərəfdaşlıq Proqramı çərçivəsində icra olunur. Proqramın əsas məqsədi Dayanıqlı İnkişaf Məqsədləri (DİM) və FAO-nun strateji məqsədlərinə müvafiq olaraq ev təsərrüfatlarının ərzaq təhlükəsizliyinə, kənd yerlərində dolanışıq səviyyəsinin yaxşılaşdırılmasına və yoxsulluğun azaldılmasına töhfə verməkdir.


17:44 16.10.2019 (Yenilənib 17:53 16.10.2019)\nÇünki mənimlə, ailəmlə, mənim nazir həmkarlarımla bağlı Konqresdə aparılan müzakirlər Türkiyə Respublikasına qarşı böyük hörmətsizlikdir\nBAKI, 16 oktyabr — Sputnik. Türkiyə Prezidenti Rəcəb Tayyib Ərdoğan noyabr ayında Birləşmiş Ştatlara planlaşdırılan səfərinin təxirə salına biləcəyinə işarə edib. Sputnik Azərbaycan "Anadolu" agentliyinə istinadən xəbər verir ki, bunu Ərdoğan Ədalət və İnkişaf Partiyasının (AKP) parlamentdəki fraksiyasının geniş iclasında bildirib.\n"Mənim Rusiya səfərimə gəldikdə, bununla bağlı heç bir neqativ yoxdur və böyük ehtimalla səfər baş tutacaq. Mənim Amerikaya səfərimə gəldiksə isə biz bunu ölkəmizə səfər edən ABŞ nümayəndə heyəti ilə danışıqlardan sonra dəyərləndirəcəyik. Çünki mənimlə, ailəmlə, mənim nazir həmkarlarımla bağlı Konqresdə aparılan müzakirlər Türkiyə Respublikasına qarşı böyük hörmətsizlikdir".\nQeyd edək ki, daha əvvəl Birləşmiş Ştatlar Prezidenti Donald Tramp bildirib ki, Birləşmiş Ştatlar vitse-prezidenti Mayk Pens və dövlət katibi Mayk Pompeo Suriya məsələsi ilə bağlı Türkiyəyə səfər edəcəklər.\nÖlkə hərbçilərinin Yaxın Şərqdə "polis" olduğunu və artıq geri qayıtmaq vaxtının çatdığını vurğulayan Tramp Türkiyə və digərlərinə qarşı sərt davranacaqlarını bildirib: "Sülh və təhlükəsizliyi davam etdirməlidirlər. Nəyin baş verəcəyini görəcəyik. Türkiyəyə gedəcək heyət atəşkəs tələb edəcək. Təxmin edə biləcəyiniz ən sərt sanksiyaları tətbiq etdik".\nXatırladaq ki, ABŞ Prezidenti Donald Tramp Suriyadakı vəziyyətlə bağlı Türkiyəyə qarşı sanksiyaların tətbiq edilməsinə dair fərman imzalayıb.\nXatırladaq ki, oktyabrın 9-da Türkiyə Silahlı Qüvvələri Suriya Milli Ordusu ilə birlikdə bir neçə gündür Suriyanın şimalında "Sülh Bulağı" antiterror əməliyyatına başlayıb. Məqsəd Türkiyə-Suriya sərhədini terrorçu PKK/YPG-PYD və İŞİD qruplaşmalarından təmizləmək, terror dəhlizinin yaradılmasına imkan verməmək, Suriyada əmin-amanlığın yaradılmasına nail olmaqdır. Bu günə qədər Suriyanın şimalında keçirilən əməliyyat zamanı 637 terrorçu zərərsizləşdirilib.


ABŞ Suriyadakı hərbi mövcudluğuna dair açıqlama verdi | TRT Azerbaycan\nABŞ Suriyadakı hərbi...\nABŞ Suriyadakı hərbi mövcudluğuna dair açıqlama verdi\nABŞ-ın Baş Qərargah rəisi Mark Milley ölkəsinin Suriyadakı hərbi mövcudluğuna dair açıqlama verib.\n11.11.2019 ~ 06.07.2020\nMilley “ABC” televiziyasına verdiyi açıqlamada ABŞ-ın terror təşkilatı DEAŞ ilə mübarizəni davam etdirmək üçün Suriyada hərbçilərinin mövcudluğunun davam edəcəyini bildirərək, “Hərbçi sayının mindən az olacağı dəqiqdir, bəlkə 500 yaxud 600 olar” deyib.\nMilley terror təşkilatı DEAŞ-a qarşı təzyiqin davam etdirilməməsi halında təşkilatın yenidən fəallıq qazana biləcəyini ifadə edib.\nTerror təşkilatı DEAŞ-ın terrorbaşçısı Əbubəkir əl Bağdadinin öldürülməsinin təşkilat üzərində “dağıdıcı” təsirinin olduğunu vurğulayan Milley təşkilatın yeni başçısı barədə əhəmiyyətli səviyyədə məlumat əldə etdiklərini, imkan yarandıqda onu da ələ keçirəcəklərini söyləyib.\nEtiketlәr: #terror təşkilatı DEAŞ , #ABŞ-ın Baş Qərargah rəisi Mark Milley


Təhsil Nazirliyində yeni təyin olunmuş məktəb direktorları ilə görüş keçirilmişdir | Xalq Qəzeti\n09.09.2015 09:44 | Oxunma sayı: 1170\nSentyabrın 7-də Təhsil Nazirliyində Bakı şəhərində yerləşən ümumi təhsil məktəblərinə yeni təyin olunmuş direktorlarla görüş keçirilmişdir.\nNazirlikdən verilən xəbərdə bildirilir ki, artıq 2 ildir paytaxtın ümumi təhsil müəssisələrində rəhbər vəzifələrdə işləyən və ya gələcəkdə çalışmaq istəyən şəxslər üçün təlimlər təşkil edilir, təlimlərin yekun qiymətləndirilməsi aparılır.\n2015-ci ilin mart ayınadək Bakı şəhəri istisna olmaqla, rayon və şəhərlərdə 229 ümumtəhsil məktəbinə, 2015-ci ilin sentyabr ayında isə Bakı şəhəri üzrə 24, digər şəhər və rayonlar üzrə 104 ümumtəhsil məktəbinə yeni direktor təyin olunmuşdur. Bununla, son bir ildə ölkə üzrə ümumtəhsil məktəblərinə yeni təyin olunan direktorların sayı 357 nəfərə çatmışdır. Qeyd edək ki, respublikamızın digər rayon və şəhərlərində ümumtəhsil məktəblərinə direktor seçimi müsahibə komissiyası tərəfindən aparılır.\nGörüşdə təhsil naziri Mikayıl Cabbarov rəqabətli və şəffaf seçimdən keçərək direktor təyin olunmuş məktəb idarəedənlərini təbrik edərək, onlara böyük ümidlər bəsləndiyini qeyd etmişdir. Nazir bildirmişdir ki, tədris mühitinin şəffaf olması, təşəbbüskarlıq, idarəetmədə yeni vərdişlərə yiyələnmə və məktəbin cəmiyyətin vacib həlqəsi kimi rolunu dərk etmə yeni təyin olunmuş direktorlardan gözlənilən əsas keyfiyyətlərdir. Bunun üçün prosesə təhlil yolu ilə yanaşmaq və hər bir məktəbin qarşısında duran vəzifələri dəqiq müəyyən etmək lazımdır.\nTəhsil sahəsində aparılan köklü islahatların əsas məqsədi məktəbin yetişdirdiyi məzun, formalaşdırdığı vətəndaşın bilik, bacarıq və peşəkarlıq qabiliyyətini daha da artırmağa nail olmaqdır. Təhsildə baş verən yeniliklərin, aparılan islahatların gözlənilən nəticəni verməsi məktəb direktorlarının fəaliyyətindən bilavasitə asılıdır: “Qeyri-sağlam mühitdə sağlam vətəndaş formalaşa bilməz. Biz hazırlıqlı və layiqli vətəndaş yetişdirməliyik. Təhsilalanın, valideynin, ümumilikdə, cəmiyyətin fikri sizin fəaliyyətinizin nəticəsi olaraq formalaşır. Bunun üçün də ikitərəfli əlaqəyə, sağlam əsaslı valideyn komitələri vasitəsilə cəmiyyətlə yaradılan ünsiyyətə böyük ehtiyac var”.\nNazir son 3 ildə ölkə təhsilində akademik göstəricilərin xeyli yaxşılaşdığını, ali təhsil müəssisələrinə qəbulda orta balın əhəmiyyətli dərəcədə artdığını vurğulamışdır: “Bu, bizim tədris göstəricilərinə kifayət qədər diqqət etməyimizdən irəli gəlir. Məktəb şagirdi yalnız ali təhsil almağa deyil, həm də onu həyata hazırlamalı, vətəndaş kimi yetişdirməlidir. Bununla belə, təhsilalan yaşadığı dövrün çağırışlarını anlamalı və ona vətəndaşlıq mövqeyindən yanaşmağı öyrənməlidir. Hazırda bizim ən böyük problemimiz olan işğal olunmuş torpaqlarımızla bağlı məsələlər həm dərs, həm də dərsdənkənar fəaliyyətimizdə daim öz əksini tapmalıdır”.\nQeyd edək ki, 2014-2015-ci tədris ilində ümumi təhsil müəssisələrində rəhbər vəzifələrdə işləyən və ya gələcəkdə bu vəzifələrdə çalışmaq istəyən şəxslər üçün Təhsil Nazirliyi Dövlət İqtisad, Qafqaz və Xəzər universitetləri, həmçinin UNİCEF-lə əməkdaşlıqda 162 nəfərə təlim keçmişdir.


Son günlər kütləvi informasiya vasitələrində və sosial şəbəkələrdə Bakı-Quba-Rusiya yolunun dağılması ilə bağlı yeni müzakirələr başlayıb\nSadə vətəndaşlarla yanaşı ekspertlər və hətta deputatlar da bu müzakirələrdə fəal iştirak edirlər.\nYəni, yolun qısa müddətdə tam dağılması tikinti zamanı korrupsiyanın – total mənimsəmənin baş verdiyinə dair ciddi şübhələr yaradır. Buna görə araşdırma aparılmalı, məsuliyyətə cəlb edilənlər olmalıdır. Ancaq hələlik hüquq-mühafizə orqanları susqunluq nümayiş etdirdiyindən, günahkarlar ancaq mətbuatda və sosial şəbəkələrdə ittiham olunur.\nƏvvəla, bu yolun tikintisi üçün vəsait məhz Nəqliyyat Nazirliyinə ayrılıb. Tikintini həyata keçirən “Azəryolservis” ASC isə Nəqliyyat Nazirliyinin tabeliyində idi. Belə ki, 2005-cı ildən tikintisinə başlanan Bakı-Quba-Rusiya avtomobil yoluna 2005-2010-cu illərdə dövlət büdcəsinin investisiya xərclərindən 641 milyon 820 min manat pul ayrılıb. Beynəlxalq maliyyə təşkilatlarından alınan kreditlərlə birlikdə layihə 700 milyon manata başa gəlib. Yəni, pulun necə xərclənməsinə nəzarət Ziya Məmmədov tərəfindən həyata keçirilib.\nİkincisi, yol 2009-cu ildə istifadəyə verilən zaman Ziya Məmmədov Bakı-Quba-Rusiya yolunun istismar müddətinin 30 il olduğunu vurğulamışdı. Amma cəmi 3 il sonra – 2012-ci ildə yol sıradan çıxmağa başladı, 9 il sonra isə tam dağıldı. Ona görə də, ictimaiyyət haqlı olaraq bu yolun belə tez dağılmasına görə Ziya Məmmədovun cavab verməli oduğunu düşünür. İnsanlar Məmmədovun bəzi suallara cavab verməsini istəyir: Niyə 30 il istifadə olunacağını dediyiniz yol 3 ilə dağıldı? O vədi verəndə yolun davamlılığını yoxlamışdınızmı? 700 milyonun neçə faizi “yeyilib” ki yol belə tez dağıldı və sairə.\nAncaq Bakı-Quba-Rusiya avtomobil yolunun tikintisi ilə bağlı məsuliyyəti yalnız Ziya Məmmədovun üzərinə qoymaq ədalətli deyil. Məsələ ondadır ki, həmin dövrdə tikintiyə birbaşa nəzarəti, adı son illərdə müəmmalı şəkildə bir neçə dəfə dəyişdirilən, hazırki Azərbaycan Avtomobil Yolları Dövlət Agentliyinın sələfi olan “Azəryolservis” ASC həyata keçirirdi. 2003-cü ildən 2015-ci ilə qədər isə həmin quruma hazırda “Azərbaycan Dəmir Yolları” QSC-nin sədri işləyən, milət vəkili Cavid Qurbanov rəhbərlik edib.\nBakı-Quba-Rusiya avtomobil yolunun tikintisi də məhz Cavid Qurbanovun “Azəryolservis” ASC-yə rəhbərlik etdiyi dövrdə, birbaşa onun nəzarəti altında həyata keçirilib. Yəni, 700 milyonluq yolun qısa müddətdən sonra dağılmasına görə hörmətli Cavid Qurbanovun heç də Ziya Məmmədovdan az məsuliyyət daşımadığını söyləmək olar. Bunu Cavid Qurbanovun özü də dolayısıyla etiraf edib.\nO, 2015-ci ildə jurnalistlərə açıqlamasında Bakı-Quba-Rusiya avtomobil yolunun tikintisi zamanı “səhvə yol verdiklərini” bildirib. Sitat: “Bakı-Quba yolunun çəkilməsində bizim səhvlərimiz olub. Bunu boynumuza almalıyıq. Birincisi, texnikaya düzgün əməl olunmayıb. İkincisi, ağır tonnajlı maşınların yükgötürmə qabiliyyəti normalarına riayət edilməyib. Bunları etiraf edirik”.\nGöründüyü kimi, Cavid Qurbanov dolayısıyla da olsa Bakı-Quba-Rusiya avtomobil yolunun dağılmasına görə rəhbərlik etdiyi qurumun məsuliyyət daşıdığını etiraf edib. Düzdür, yolun belə tez dağılmasında eyni zamanda yük daşıyan maşınların normadan artıq yüklənməsinin də payı olduğunu bildirib: “Heç kəsi başa salmaq olmur ki, maşınlara bu qədər yük vurmayın…\nDünyada, o cümlədən, Azərbaycan yollarında avtomobillərin maksimum yükgötürmə qabiliyyəti 12 ton nəzərdə tutulub. Amma bizdə reallıqda maşınlar 30 tondan çox yük aparırlar. Hər gün Azərbaycanda minlərlə “Shagman” normadan iki dəfə artıq yük daşıyır. Onları başa salmaq olmur ki, bu yol sənin yolundur, onu özün qorumalısan”.\nElə ekspert Elməddin Muradlı da yük maşınlarının yolu dağıtmasının bəhanə olduğunu açıqlayıb: “Yol çəkilişindən sonra müvafiq qurumlara dəfələrlə sorğular verib Bakı-Quba-Rusiya yolunun neçə tonluq yük maşınlarının hərəkətinə hesablanmasını açıqlamalarını xahiş etmişəm. Açıqlamayıblar, gizli saxlayıblar. Ümumi cavablar verib, yaxalarını kənara çəkiblər. Halbuki, bu məlumat açıq olmalıdır. Bu gün dünyada yol çəkilişi praktikası var. Məsələn, yol çəkilərkən nəzərə alınır ki, gələcəkdə 5 qat artıq yükə dözümlü olsun… Yəni yolu 5 dəfə artıq yükə dözümlü tikməlidirlər. Daha bizdəki kimi 3-5 il sonra dağılacaq qədər zəif tikilməməli idi… Digər tərəfdən, Bakı-Quba-Rusiya yolu ağır tonnajlı maşınlara görə dağılıbsa, bəs Bakı Dairəvi Yolunun Hövsan istiqamətində çəkilmiş beton yol niyə dağılır? Həmin yoldan ki, ağır tonnajlı maşınlar keçmir… Çünki yol çəkilişi məsuliyyətsizlik və nəzarətsizlik şəraitində aparılıb. Büdcədən yol çəkilişi üçün ayrılan pulların heç 30 faizi təyinatı üzrə xərclənməyib”.\nGöründüyü kimi, ekspert yolu Cavid Qurbanovun iddia etdiyi kimi ağır tonnajlı maşınların deyil, korrupsiyanın dağıtdığı qənaətindədir. Bu korrupsiyada kimin nə qədər payı olduğunu isə hüquq-mühafizə orqanları ortaya çıxarmalıdır…\nAncaq bu zaman eyni zamanda yolun beton örtüyünün tikintisini həyata keçirən “AKKORD” Şirkətlər Qrupu da dıqqətdən kənarda saxlanılmamalıdır.\nMəsələ ondadır ki, bir neçə il əvvəl “Olaylar” İA-nın yaydığı məlumata görə, Bakı-Quba-Rusiya yolunun 134,5 kilomterinin məhz “Akkord” Şirkətlər Qrupunun təşəbbüsü ilə betondan inşa edilməsi qərara alınıb. Həmin yolun 70 il davamlı olacağı bəyan edilib. Yolun həmin hissəsinin tikintisi üçün şirkətə 147 milyon manat ödənilib. Ancaq şirkət işləri keyfiyyətlə və tam şəkildə yerinə yetirməyib. Belə ki, məlumata görə, layihədə yolun beton örtüyünün xüsusi istilik sistemilə quraşdırılması nəzərdə tutulsa da, bu ideya reallaşmayıb və elə adi beton örtüklü yol çəkilərək istifadəyə verilib.\nAçılışdan bir il sonra isə “AKKORD”un inşa etdiyi bu yolda iri çatlar əmələ gəlməyə başlayıb. Çökmələr əvvəl yolun Bakı-Sumqayıt hissəsində, sonra Siyəzən rayonundan keçən ərazisində baş verib. Araşdırma zamanı məlum olub ki, beton yolun tikintisində istifadə olunmaq üçün nəzərdə tutulan armatur toxunmalar satılıb və yol adi beton qarışıqla inşa olunub. Buna görə də yol hərəkət edən ağırtonluq yük maşınlarına tab gətirməyib çöküb. Çökən hissələr qazılıb, yolun beton döşəməsinin altına armatur toxunmalar tikilib və sonradan ərazi yenidən betonlanıb. Bu əməliyyat yolun çökmüş və çökməkdə olan 15-20 yerində aparılmışdı. Amma problem bununla bitmədi. “AKKORD” həmin yolu bütünlüklə armatur toxumalarla tikmədiyi üçün magistralın digər hissəsində çökmələr başladı. Və qısa müddət sonra beton yol tamamilə sıradan çıxaraq, indiki vəziyyətə düşdü. Uzun müddət idi ki, yolda betondan əsər-əlamət belə qalmamışdı.\nYəni, dünyanın ən bahalı yollarından biri hesab edilən Bakı-Quba-Rusiya yolunun normal istismar müddəti heç 5 il belə çəkmədi. Ancaq qəribə də olsa, Azərbaycan dövlətinə 700 milyona başa gələn bu yolun dağılmasına görə heç kim məsuliyyətə cəlb olunmayıb. Ziya Məmmədov işdən çıxıb biznesi ilə məşğuldur, Cavid Qurbanov “səhv etmişik” deyib məsələni qapadıb, “Akkord”un isə heç adını da çəkən yoxdu.


Mənşəyi məlum olmayan ətin müayinəsi başa çatdı – Yenicag.Az\nAna Səhifə İqtisadiyyat Mənşəyi məlum olmayan ətin müayinəsi başa çatdı\nMənşəyi məlum olmayan ətin müayinəsi başa çatdı\nYeni Çağ Media Qrupu – Dekabr 02, 2015 - 18:48\n30 noyabr 2015-ci il tarixində Dövlət Baytarlıq Nəzarəti Xidmətinin mütəxəssislərinin Azərbaycan Respublikası Daxili İşlər Nazirliyinin Karantin-Polis Taborunun əməkdaşları ilə birgə keçirdiyi reyd zamanı Ələt-Bakı avtomobil magistralının Qaradağ rayonu ərazisində Dövlət Yol Polisi postunda Bakı şəhərinə satış üçün gətirilən 5 tona yaxın mənşəyi məlum olmayan, qida üçün yararlığı şübhə doğuran dondurulmuş heyvan cəmdəkləri ilə dolu “Mersedes” markalı yük avtomaşını saxlanılmışdır.\nCəmdəklərə baxış keçirilən zaman heç bir müşayətedici baytarlıq və digər sənədlərin olmadığı müəyyən edilmişdir. Həmçinin heyvan cəmdəklərinin mənşəyinin məlum olmadığı, orqanoleptik göstəricilərinin standartlara cavab vermədiyi (rəngi dəyişmiş, göyərmiş, qeyri-spesifik iyə malik olduğu) məlum olmuşdur. Cəmdəklərin mənşəyinin hansı növ heyvana aid olduğunu, məcburi kəsildiyini, yaxud ölmüş heyvan cəmdəyi olmasını aydınlaşdırmaq, onların xəstəlik törədiciləri daşımasının yoxlanılması üçün Respublika Baytarlıq Laboratoriyasına 18 nümunə təqdim edilmişdir.\nGötürülən nümunələrdə bakterioloji, mikroskopiki və kimya-toksikoloji müayinələr aparılmışdır. Aparılan bakterioloji müayinə zamanı nümunələrdə bakterioloji çirklənmə, salmonella və eşerixa koli (escherichia coli) xəstəliyinin törədicisi müəyyən olunmuşdur. Biokimyəvi müaynə zamanı isə yoxlanılan nümunələrin keyfiyyətsiz, eləcə də daxil olan onlardan 13-nün ölmüş və aqoniya vəziyyətində kəsilmiş iribuynuzlu heyvanların ətləri olduğu müəyyən edilmişdir.\nAparılan müayinələrin nəticəsinə əsasən yoxlanılan ət nümunələri qida üçün yararsız olduğu və baytarlıq-sanitariya tələblərinə cavab vermiədiyi üçün satış məqsədi ilə gətirilən 5 tona yaxın ətin zərərsizləşdirilməsnə qərar verilmişdir.\nƏtlərin zərərsizləşdirilməsi tədbiri bu günlərdə həyata keçiriləcəkdir.


"Bakının xilası Türkiyə-Azərbaycan birliyinin və qardaşlığının əbədiliyinə əyani sübutdur" - Bilal Dündar Demokrat.az\nBu fikirləri AZƏRTAC-a açıqlamasında Türkiyə Azərbaycan Dərnəkləri Federasiyasının sədri Bilal Dündar deyib. O qeyd edib ki, 1918-ci ilin martında daşnak-bolşevik birləşmələri Bakıda, Şamaxıda və Azərbaycanın digər yerlərində dəhşətli qırğınlar törətmişlər. Azərbaycanlılara qarşı törədilən terrorun qarşısını almaq üçün Gəncədə yerləşən Qafqaz İslam Ordusu erməni-bolşevik quldur dəstələrinin əlində olan Qaraməryəm, Göyçay, Ağsu, Kürdəmir, Şamaxı və digər əraziləri sürətlə təmizlədilər. Orduya rəhbərlik edən Nuru paşa təhlükəsizliyi təmin etmək üçün əvvəlcə Gəncədəki ermənilərdən silahların toplanılması əmrini verdi. Xəbərdarlıqlara əhəmiyyət verməyən erməni məhəlləsi 10 iyunda gecə yarısı mühasirəyə alındı və Qafqaz İslam Ordusu Azərbaycanda ilk şəhidlərini bu döyüşlərdə verdi. Şəhidlər silahdaşlarının və xalqın çiyinlərində təntənəli bir mərasimlə Gəncə məzarlığında torpağa tapşırıldı. Sonra bu ordu Gəncədən Bakıyadək çətin və şərəfli döyüş yolu keçdi.\n16 Sentyabr 2019, 23:04


5 rayonun qaytarılması planına razılıq verilməsi... - Deputat » Altaba.az - Sosial İnformasiya Agentliyi\n3-12-2018, 21:39 Baxış: 240\n- Bu gərginliyin müharibəyə çevrilməsini əngəlləyən faktor var və bu da nüvə silahıdır. III Dünya Müharibəsinin qarşısını alan da məhz bu amildir. Baxmayaraq ki, əslində dünya müharibəsi lokal şəkildə davam edir. Məsələn, Yaxın Şərqdə, Ukraynada, Əfqanıstanda, Gürcüstanda, Moldovada, müvəqqəti dondurulsa da, Azərbaycanın Dağlıq Qarabağ bölgəsində də münaqişə var. Lakin bütün bunlar böyük dövlətlərin üz-üzə gəldiyi böyük müharibəyə çevrilmir. Yeganə çəkindirici faktor da nüvə silahıdır. Ancaq böyük dövlətlər ayrı-ayrı ölkələrin ərazisində üz-üzə gəlirlər. Hazırda Suriyada ABŞ və Rusiya üz-üzə dayanıb. Əfqanıstanda terrorçu təşkilatlar maraqlı dövlətlər tərəfindən silahlandırılır və maliyyələşdirilir. Bəzi dövlətlər bilirlər ki, artıq Əfqanıstan kimin nəzarətindədir. Terror təşkilatını maliyyələşdirənlər isə orada normal dövlət quruculuğuna imkan vermirlər. Müharibə bu formada gedir və nüvə silahı, siz nəzərdə tutduğunuz daha böyük miqyaslı müharibələrin qarşısını alır.\n- Dünyada nizam-intizamın günü-gündən pozulması sözsüz ki, Azərbaycanı narahat edir. Əgər böyük dövlətlər çəkinmədən kiçik dövlətləri əzəcəksə və torpaqlarını parçalayacaqsa, bu elə kiçik dövlət kimi bizi də narahat etməlidir. Çünki əzilən kiçik dövlətlərdir. Ümidverici fakt odur ki, Azərbaycan-Türkiyə münasibətləri çox yüksək səviyyədədir, Türkiyə indi regionda müəyyən sözü olan dövlətdir. Əsas söz sahibi olan ölkə isə sözsüz ki, Rusiyadır. Rusiya ilə Azərbaycanın münasibətlərində yaxınlaşma və yaxşılaşma müşahidə olunur. Hər halda Türkiyə-Rusiya münasibətlərinin yaxşılaşması bizim Rusiya ilə münasibətlərimizin istiləşməsinə də öz töhfəsini verir. Hazırda İran və Azərbaycan bir-birinin daxili işlərinə qarışmamaq siyasəti yürüdürlər. İrandan da Azərbaycana təhlükə yalnız bir istiqamətdədir: əgər İrana tətbiq edilən sanksiyalar ölkə daxilində vətəndaş qarşıdurmasına yol açarsa və oradan Azərbaycana miqrant axını başlayarsa, böyük humanitar fəlakət yarana bilər. Nəzərə alın ki, Azərbaycan böyük dövlət deyil ki, qaçqınları yerləşdirə bilsin. Bizim özümüzün bir milyon qaçqınımız var və hələ onları yerləşdirib başa çatdıra bilməmişik. Bu mənada Azərbaycan İran ətrafında baş verən proseslərə görə narahatdır. İkincisi, biz Rusiyanın daha stabil və proqnozlaşdırılan ölkə olmasından yanayıq. Ona görə ki, Rusiyada sabitliyin pozulması Azərbaycana mənfi təsir edə bilər. Çünki orada sabitlik pozularsa, hakimiyyətə kimin gələcəyini, onun hansı siyasət aparacağını indidən proqnozlaşdıra bilmərik.\n- Beynəlxalq müşahidəçilər Gürcüstanda seçkini şəffaf seçki kimi qiymətləndirdi. Amma beynəlxalq təşkilatların bəyanatlarında orada seçicilərin ələ alınması istiqamətində iqtidar partiyası tərəfindən böyük iş aparıldığına dair faktlar da qeyd olunub. İnzibati resurslardan istifadə edilməsi haqda da informasiya var. Gürcüstandakı seçkilər ümumən seçicilərin iradəsini ifadə etsə də, Qərb standartlarına cavab verən azad və ədalətli seçkilər kimi qiymətləndirilmədi. Hesab edirəm ki, Salome Zurabişvilinin prezident seçilməsi onun ermənipərəst olması səbəbindən bizim maraqlarımıza cavab vermir. Zurabişvili bir zamanlar Fransanı BMT-də təmsil edib. Ancaq indi Gürcüstan dövlətinin maraqları və həyati mənafeyi tələb edir ki, Azərbaycan, eləcə də Türkiyə ilə qardaşlıq siyasəti aparsın. İkincisi, Gürcüstanda prezidentin geniş səlahiyyətləri yoxdur. Gürcüstanda prezidentlik daha çox seremonial vəzifə sayılır. Əsas vəzifə səlahiyyətləri baş nazirin əlində cəmləşib və baş nazir də Azərbaycanla kifayət qədər sağlam əsaslara söykənən münasibət qurub. Gürcüstanın bu siyasətindən imtina etməsi mümkünsüzdür.\n- Mən qeyd etdim ki, seçkilərin II turunda hakimiyyət partiyası inzibati resurs amilindən daha məharətlə istifadə etdi, üstəlik 600 insanın kredit borcunun bağlanması barədə hökumətin üzərinə götürdüyü öhdəlik və bu istiqamətdə real addımların atılması seçkilərə həlledici təsir göstərdi. Fikrimcə, bu amil böyük rol oynadı. Məsələn, eşitmişəm ki, "Quran”ı əllərinə götürərək, azərbaycanlıların evlərinə gedir və onları hakimiyyət namizədinə səs verməyə dəvət edirlərmiş. Belə faktlar çoxdur. Bununla belə, kimsə düşünürsə ki, 20 il ərzində Gürcüstanda Qərb standartlarına uyğun olan demokratiya qurmaq mümkündür, yanılır. İndiki vəziyyətin özü də Gürcüstan üçün müsbət nəticədir. İnsanların şüuru, mentalitetinin dəyişməsi üçün nəsillərin dəyişməsinə ehtiyac var. Bəzən demokratik dövlət qurmaq 100 illərlə vaxt alır.\n- Sizə, bir misal deyim: 1860-cı illərdə ABŞ-da vətəndaş müharibəsində cənub məğlub oldu və quldarlıq rəsmən ləğv olundu. Amma orada qara dərililər öz hüquqlarını təmin etmək üçün 100 il mübarizə apardılar. 1970-ci illərə qədər bu mübarizə davam etdi və Martin Lüter Kinqə qədər proses getdi. Təsəvvür edin ki, kosmosa, Aya uçan Amerika öz ölkəsində hələ də qara dərililərin hüquqlarını, insanların bərabərliyini tam bərpa edə bilməmişdi. Görün, nə qədər uzunmüddətli bir proses yaşandı. Özü də nəzərə alın ki, ABŞ-a gedənlər, bu ölkəni quranlar əsasən, Böyük Britaniyadan, İrandiyadan idilər. Həmin dövrdə Britaniyada parlament demokratiyası, seçkilər var idi. Yəni bu insanlar ABŞ-ın yerli aborigen xalq deyildi. Odur ki, 20 il ərzində Gürcüstanda tam demokratik cəmiyyətin qurulmasını gözləmək özünü aldatmaqdır. Bununla belə, Gürcüstan bu yolda irəliləyir və əminəm ki, növbəti parlament seçkilərində müxalifət daha çox səs toplayacaq. Demirəm ki, növbəti seçkidə Gürcüstan müxalifəti seçkini udacaq, uda bilməsə də, parlamentdə güclü müxalifət formalaşdıra biləcək. Həm də nəzərə alın ki, bizdən fərqli olaraq, Qərb bir xristian ölkəsi kimi Gürcüstana daha çox diqqət göstərir, ona dövlət quruculuğu prosesində daha ciddi dəstək verir. Hər halda bizim də istədiyimiz odur ki, Gürcüstan demokratik yolla inkişaf etsin, orada müasir Avropa dövləti yaransın. Biz də Avropa təfəkkürlü insanlarla əhatə olunaq. Nəhayət, oradakı hakimiyyət Azərbaycana dost hakimiyyət olsun. Bizim istədiyimiz bu iki məsələdir.\n- Siyasətdə yüz faizlik proqnoz vermək olmur, amma hesab edirəm ki, seçkilərdə böyük ehtimalla Paşinyan qalib gələrək, hökuməti formalaşdıracaq. Bundan sonra bizi maraqlandıran Paşinyanın Dağlıq Qarabağ məsələsində güzəştə getməsi məsələsidir. Unutmayaq ki, Ermənistanı tərk edən ABS səfiri açıq dedi ki, bu ölkədə heç bir erməni vətəndaşı, siyasətçisi Dağlıq Qarabağ məsələsində Azərbaycana güzəştə getmək haqqında düşünmür. Bu, həqiqətən də belədir. Düşünürəm ki, Rusiyanın 5 rayonu qaytarması planına razılıq vermək üçün Paşinyana təzyiqlər olacaq. Daha çox "Rusiya planı” kimi təqdim edilən sənədə görə, 5 rayon qaytarılır, Azərbaycan Dağlıq Qarabağdakı hakimiyyətin aralıq statusunu tanıyır, kommunikasiya xətləri açılır. Laçın və Kəlbəcərin azad edilməsi ilə Qarabağın statusu isə gələcək nəsillərə qalır. Belə bir sülh planının həyata keçirilməsi üçün ola bilsin ki, tərəflərə, ələlxüsus da Paşinyana ciddi təzyiqlər olsun. Əgər Paşinyan buna müqavimət göstərsə, mümkündür ki, onun devrilməsi məsələsi gündəmə gəlsin. Ermənistanda hakimiyyətə kimin gəlməsindən asılı olmayaraq, hesab edirəm ki, erməni elitası Rusiyaya bağlıdır və Moskva orada fiqurların yerini asanlıqla dəyişmək gücündədir.\n- Xeyr! Mən imkan tapdıqca təbiət filmlərini izləyirəm. Məsələn, meymunu ovlamaq üçün ovçular çubuqlardan qəfəs düzəldirlər. Qəfəsin içinə alma, onu götürmək üçün isə balaca yer qoyurlar. Meymun əli açıq şəkildə qəfəsdən almanı götürə bilir, amma almanı götürdükdə əl yumulur və onun əli qəfəsdən əli çıxmır. Ovçu da gəlib meymunu rahat şəkildə tutur. Qəribədir ki, meymun qəfəsdən əlini çıxarmaq üçün almanı buraxmır, əgər almanı buraxsa, əlini rahatca qəfəsdən çıxara bilər. İndi Ermənistan nə qədər ki, həmin meymun kimi Qarabağı əlində tutacaq, bir o qədər ova çevriləcək, hakimiyyət başında olan şəxsin Saakaşvili kimi davranmaq imkanı olmayacaq. Millət də "Böyük Ermənistan” illüziyasına qapanaraq xəstələnib. Məhz bu səbəbdən də deyirəm ki, biz erməni xalqını döyüş meydanında məğlub etməsək, Ermənistanda çətin ki, hansısa hakimiyyət Dağlıq Qarabağ məsələsində ədalətli mövqe tutsun, işğal olunan əraziləri geri qaytarsın. Əgər buna getmək istəyən hakimiyyət olsa, xalq dərhal onu devirər. Xüsusilə də Rusiya belə bir sazişdən narazı qalsa. Bu mənada Paşinyanın Saakaaşvili olmaq imkanları yoxdur. Paşinyan o zaman Saakaşvili ola bilər ki, Dağlıq Qarabağdan imtina etsin, Azərbaycan və Türkiyə ilə sağlam əsaslara söykənən yaxın qonşuluq siyasət yürütməyə başlasın. Yalnız bu zaman Paşinyanın perspektivi ola bilər. Şübhəsiz ki, öncədən cəmiyyəti buna hazırlamaq lazımdır. Ancaq Paşinyan hazırda millətçi əhval-ruhiyyədən yararlanır, Sərkisyanı Qarabağı satmağa hazırlaşmaqda ittiham edir. Özü belə ab-hava şəraitində hakimiyyətə gəldiyi üçün onun güzəştli siyasət yürüdüb erməni xalqını düz yola dəvət etmək imkanları məhduddur. Bir daha qeyd edirəm ki, Azərbaycanla müharibə vəziyyətində qalıb ölkədə demokratiya qurmaq mümkün deyil. Kasıb ölkələrdə demokratiya qurmaq çox çətindir. Bunun üçün ölkənin iqtisadiyyatı inkişaf etməlidir. Güclü iqtisadiyyata malik ölkədə demokratik cəmiyyət qurmaq olar. İqtisadiyyatı dirçəltməyin yolu isə Türkiyə və Azərbaycanla münasibətləri yoluna qoymaqdan, kommunikasiyaların açılmasından gedir. Bu mənada Paşinyanı o dərəcədə də güclü siyasi fiqur hesab etmirəm.\nRusiya Qarabağa görə Bakıdan nə istəyir? – Qüdrət Həsənquliyev\nPrezident bu qanunu imzalamayacaq - Millət vəkili\n“Azərbaycan Prezidenti beynəlxalq imkanlardan məharətlə istifadə etdi”


Ermənistan nüvə silahı yarada bilər -Şok | 24saat\nErmənistan nüvə silahı yarada bilər -Şok\nRusiyanın Ermənistanda yerləşdirdiyi “İsgəndər” raketləri nüvə silahıdır. Bu fakt onu düşünməyə əsas verir ki, Ermənistan nüvə silahının yaradılması imkanlarını artıra bilər.BUNLARA DA BAXIN\nBu fikirlər Corctaun universitetinin münaqişələrin nizamlanması üzrə magistri Sebastyen Roblinin ABŞ-ın nüfuzlu “The National Interest” jurnalında dərc olunan məqaləsində yer alıb.\nMəqalədə qeyd olunur ki, “İsgəndər” raket kompleksləri nüvə başlığı daşıya bilər: “Və məhz bu fakt nə qədər absurd səslənsə də, 3 milyon əhalisi olan ölkənin nüvə silahını yaratmaq imkanını ortaya çıxarır”.\nMəqalə müəllifi Ermənistanda Metsamor AES-in fəaliyyət göstərdiyini və burada nüvə sahəsində ixtisaslaşmış insanların çalışdığını da qeyd edir: “Düşünmək olar ki, Ermənistan radioaktiv “çirkli bombalar yarada və onları “İsgəndər”lər vasitəsilə istifadə edə bilər. Bu isə Dağlıq Qarabağ münaqişəsinin həlli üçün yaxşı heç nə vəd etmir”.(Trend)


“Heyvanların süd vəzilərinin qərəzli şəkildə kəsilməsi inandırıcı deyil. Çünki belə olan halda heyvan sakit dayanmaz, reaksiya verərdi, səs çıxarardı. Təsərrüfat sahibləri heyvanları otlaq sahələrinə nəzarətsiz buraxırlar. Dağlıq ərazidir, ola bilər ki, həmin vaxtda gəmiricilər tərəfindən süd vəziləri qoparılsın. Bu hallardan qorunmaq üçün heyvanlarını həyətyanı sahələrində saxlamalıdırlar. Hər halda dəqiq səbəb analizlərin nəticəsindən sonra bəlli olacaq".


İtlərin öldürülməsi caizmidir? | Dini suallar\nİtlərin öldürülməsi caizmidir?\t28\nİslam düşmənləri tərəfindən mənası tez-tez təhrif edilən bir hədis belədir:\n“Cabir b. Abdullah, Rəsulullah(səv), itlərin öldürülməsini əmr etdi. (Biz də itləri öldürdük) hətta çöldən gələn bir qadının itini belə öldürmüşdük. Daha sonra itlərin öldürülməsini qadağan etdi və, “Xalis (düz) qara olanını, iki nöqtəli olanını öldürün. Çünki o, şeytandır” buyurdu demişdir.” (Səhihi Müslim Müxtəsəri, 1,1572)\n“Rəsulullah(səv), itlərin öldürülməsini əmr etdi. Daha sonra, ‘Xalqın (bütün) itlərlə bir çətinlikləri yoxdur’ buyurdu və daha sonra ov iti ilə çoban itinə icazə verdi” demişdir. (Səhihi Müslim Müxtəsəri, I, 1573)\nƏl-Kəlb əl-Akur – vəhşi it deməkdir. Bütün rəvayətlərdə it üçün bu xüsusiyyət istifadə edilmişdir. Bu da öldürmə əmrinin normal itlər haqqında olmadığı, itin it olduğu üçün belə bir cəzaya hədəf olmadığını göstərməkdədir. Hədis alimləri və fiqhçilər bu hədislərə əsaslanaraq hər itin öldürülə bilməyəcəyini, ancaq zərəri toxunacaq itlərin və canlıların öldürülə biləcəyinin fətvasını veriblər.\nİmam Nəvəvi, bu hədisi açıqlayarkən, bu görüşlərə yer verər: “Alimlərin böyük əksəriyyətinə görə, hədisdə keçən “əl-Kəlb əl-Akur” (vəhşi it) kəliməsi, bütün yırtıcı heyvanlar üçün etibarlıdır. Çünki itin xüsusiyyəti olaraq keçən “əl-akur” sözü, vəhşi, yırtıcı mənasını verir. Buna görə, hədisdə keçən “vəhşi it” termini, aslan, qaplan, qurd kimi yırtıcı heyvanların hamısı üçün keçərlidir. (bax. Nəvəvi, Şərhi Müslim, əlaqədar hədisin şərhi).\nİmam Malikə görə hədisdə sözü gedən “vəhşi it”dən məqsəd; aslan, kaftar, qurd kimi insanlara hücum edən, parçalayan hər cür vəhşi heyvanlardır. (İbn Kudamə, əl-şerhu’l-Kebir, əl-Mektebetu’ş-Şamilə, III/302). Əslində qurd kimi insana hücum edən, əziyyət verən bütün heyvanlar “vəhşi it” mənasındadır və öldürülmələri caizdir. Lakin əziyyət etməyənləri öldürmək caiz deyil. (İbn Kudamə, a. g. e – bərabər-Şamıla- IV/14).\nMəşhur İslam alimlərindən İbnu Abdilbər’ə görə zərər vermədikcə heç bir köpək öldürülməz. Çünki peyğəmbər (s.a.v) canlıları silaha hədəf almağı yasaq etmişdir. Üstəlik həm köpəyə, həm də başqa canlılara su vermənin savab olduğuna dair hədis vardır. Həmin hədisdə deyilir:\nHz.Əbu Hureyrə (r.a) nəql edir ki, Hz.Peyğəmbər (s.a.v) belə buyurdu:\n“Bir adam yolda gedərkən çox susadı. Bu vaxt bir quyuya rast gəldi. İçinə girib su içdi. Çölə çıxanda susuzluqdan ləhləyib toprağı yeyən bir köpək gördü. Adam öz-özünə: ‘Bu köpək də mənim kimi susamışdır’ deyib təkrar quyuya endi, ayaqqabısını su ilə doldurub ağzıyla tutaraq çölə çıxdı və köpəyə su verdi. Allah onun bu davranışından məmnun qaldı və onu əfv etdi.”\nHz. Peyğəmbər (asm)‘ın yanında olanlardan bəziləri: “Ey Allah’ın rəsulu! Yəni heyvanlara etdiyimiz yaxşılıqlar üçün də bizə bir mükafat varmı?” deyə soruşdular.\nAllah Rəsulu: “Bəli! Hər yaş ciyər (sahibi olan canlılara edilən yaxşılıqlar) üçün bir mükafat vardır.” buyurdu. (Buhârî,Şirb, 9, Vudu, 33; Müslim, selam, 153; Ebu Dâvud, cihad, 47).\nDigər bir rəvayətdə isə peyğəmbərimiz (s.a.v) belə buyurmuşdur: “Pis yolda olan bir qadın, isti bir gündə, bir quyunun ətrafında dolaşan bir köpək gördü. Köpək susuzluqdan dilini çıxarıb ləhliyirdi. Qadın ayaqqabısını çıxarıb onunla köpəyə su verdi. Bu səbəbdən bağışlandı.”(Müslim, Tövbə, 155).\nBu hədislərdən də açıq şəkildə göründüyü kimi İslam’da Allah’ın yaratdığı bütün canlılara qarşı mərhəmət hissi əsasdır.\nBeləliklə, rəvayətlərdən anlaşıldığı kimi öldürmə əmri bildiyimiz adi köpəklərlə əlaqəli deyildir. Bu əmr yırtıcı heyvanlara aiddir.


5Maliyyə və Mühasibat 1Hüquq 2Marketing 10Xidmət 1İnzibati 0Tibb 2Sənaye və kənd təsərrüfatı 1Təhsil və Elm 1Dizayn 1Satış 0İnformasiya Texnologiyaları 3Müxtəlif 27İş axtaranlar\n1992-1998 Iqtisad Universiteti Mühasibat uçotu Maqistr dərəcəsi\n1989-1991 Bakı Maliyyə Kredit Kolleci Mühasibat uçotu Bakalavr dərəcəsi -\n1 C kursları Sertifikatı Stress menecment Sertifikatı GRBS Training and Consulting company\nVaxtın idarə edilməsi Sertifikatı GRBS Training and Consulting company\nProfesional Birja fəaliyyətinə hazırlıq .Təhsil proqramı çərçivəsində individual Treyning kursunun Sertifikatı Invest.az\nBilikləri - MS . 1C 7.7 8.3 MS Word, MS Excel , MS Outlook\nDriving license B C kateqory\nFars - Başlanğıc\nTəklif olunan Xidmətlər Sərbəst Qrafiklə(distans -məsafədən ) və ya sizin şirkətin ofisində daimi iş rejimində həyata keçiriləcək(razılaşmaya əsasən ) Xidmət Haqqı İşin həcmindən asılı olaraq dəyişir.100AZN- 3000 AZNə qədər .\n1.Şirkətin yaradılması, bank hesabının açılması, möhürün alınması, Asan İmza 2.Vergi ilə işlər 3.Qanunvericiliyə uyğun 1 C 8.3-də mühasibat uçotunun aparılması 4.Bütün növ vergi hesabatların verilməsi 5.Mənfəət və Zərər , Balans hesabatının hazırlanması 6.Mühasibat və Vergi sahəsində məsləhət 7.İşçilərin Ərizə və Əmrlərinin hazırlanması 8.Əmək Müqavilələrinin bağlanılması və Portalda qeydiyyatı 9.Məzuniyyət və Ezamiyyətlərin hesablanması və sənədləşməsi 10.Əmək haqqının və əmək haqqından tutulmaların hesablanması 11.Maliyyə itkilərinin qarşısının alınması 12.Yerli və xarici malsatan və podratçılarla müqavilələrin hazırlanması 13.Bank ödənişinin icrası üçün sənədlərinin hazırlanması. 14.Elektron Qaimə və Elektron Vergi Hesab Fakturaların hazırlanıb göndərilməsi 15.Əlavə Dəyər Vergisi Bəyannaməsinin verilməsi və əvəzləşdirmənin aparılması 16.İdxal və ixrac yük gömrük bəyannamələri ilə işlər 17.Idxalda ödənilmiş ƏDV-nin əvəzləşdirilməsi 18.Cari vergi ödəmələrinin hesablanması 19.Mənfəət Vergisi Bəyannaməsinin və Balansın hazırlanması 20.DSMF- hesabatlarının verilməsi 21.Statistika və Məşğulluq Hesabatlarının verilməsi 22.Proqram Bilikləri - MS Windows. 1C , MS Word, MS Excel , MS Outlook 23.Dil Bilikləri Azəri Dili - Əla , Rus Dili - Əla, İngilis Dili - Yaxşı\nDriving license B C kateqory Təklif olunan Xidmətlər Sərbəst Qrafiklə(distans -məsafədən ) və ya sizin şirkətin ofisində daimi iş rejimində həyata keciriləcək(razılaşmaya əsasən ) Xidmət Haqqı İşin həcmindən asılı olaraq dəyişir.100AZN- 3000 AZNə qədər . İşimdə çox məsuliyyətli , dəqiq və səliqəliyəm . Bundan başqa İşə planlı yanaşıram . Yüksək ünsiyyət qabiliyyətinə malikəm . Komandaya tez uyğunlaşanam. Nitq mədəniyyətinə ,təmkinlilik, etibarlılıq, özünə inamlı , təşkilatçı, operativ və çox çalışqanam. Dəqiqliyə punktualiga və ən əsası düzgünlüyə iş prinsipimdə riayət edirəm .\nMühasibat uçotunun təşkili və idarəedilməsi\n- Maliyyə-təsərrüfat əməliyyatları üzrə məlumatların ilkin uçot sənədləri və analitik uçot registerləri əsasında sistemləşdirilmiş şəkildə toplanması, mühasibat uçotu registerlərində əks etdirilməsi və ümumiləşdirilməsi;\n- Əsas fondların ilkin uçotu, təmir məsrəflərinin mühasibat uçotunda əks etdirilməsi və yenidən qiymətləndirilməsi ilə bağlı işlər; - Uzunmüddətli qeyri-maddi aktivlərin uçotu (əsas vəsaitlərin və dövriyyə vəsaitlərinin sintetik və analitik uçotu həmçinin onların alışı və satışı istismara verilməsi, amortizasiyası, təmir xərcləri və s.)\n- Baş kitab, müəssisənin balansının tərtibi. Şaxmat dövriyyə cədvəli, dövriyyə saldo cədvəlləri, ledcer hesabları və s. - Əmək haqqı, tabel, növbəti əmək məzuniyyəti (məzuniyyət vaxtı üçün orta əmək haqqının əmsallaşdırılması) və istifadə edilməmiş əmək məzuniyyətinin hesablanması.\n- Elektron hökümət portalında işçilərlə müqavilələrin bağlanılması, əmək müqaviləsinə xitam verilməsi; - Sosial müavinətlərin alınması üçün müvafiq sənədlərin hazırlanması və elektron müraciətin göndərilməsi (işin yekunlaşmasının nəzarətdə saxlanması) Milli Mühasibat Uçotu Standartları əsasında hesabatların təşkili\n- Maliyyə vəziyyəti haqqında hesabatın tərtib edilməsi;\n- Mənfəət və zərər haqqında hesabatın tərtib edilməsi;\n- Pul vəsaitlərinin hərəkəti haqqında hesabatın tərtib edilməsi;\n- Kapitalda dəyişiklik haqında hesabatın tərtib edilməsi;\n04.2012 - Hal hazırda işləyirəm.\nZəfəroglu Inşaat MMC\nMX Departamenti -Xəzinə Müdiri\n09.1993 - 10.2006\nMX Departamenti -Aparıcı mütəxəssis\n10.2006 - 11.2009


01 Noyabr "Kənd Təsərrüfatı İşçiləri Günü" peşə bayramı\nÖlkə prezidenti cənab İlham Əliyevin 09 oktyabr 2008-ci li tarixli sərəncamı ilə «1 noyabr Kənd Təsərrüfatı İşçiləri Günü» peşə bayramının təsis edilməsi sahə işçiləri tərəfindən rəğbətlə qarşılanmışdır. Hər il Federasiya və rayon komitələri tərəfindən bu peşə bayramı təntənəli surətdə qeyd olunur, əmək kollektivləri bu yığıncaqlarda görülən işlərə yekun vurur, yüzlərlə əməkdə fərqlənmiş işçi bayram münasibəti ilə Federasiyanın Fəxri Fərmanı və birdəfəlik pul mükafatı ilə təltif olunurlar.\nAzərbaycan iqtisadiyyatı uğurla inkişaf edir, ölkənin inamlı inkişafı istiqamətində önəmli addımlar atılır. Azərbaycanda hər il iqtisadi inkişaf müşahidə olunur və bu ilin doqquz ayında ümumi daxili məhsul 2,5 faiz, qeyri-neft sənayesi 6 faiz səviyyəsində artmışdır.\nRegionların sosial-iqtisadi inkişafı Dövlət Proqramının əvvəlindən, 2004-cü ildən bu günə qədər 1 milyon 300 min yeni iş yeri açılmışdır. Bu da imkan vermişdir ki, işsizlik kəskin şəkildə aşağı düşsün və bu gün 5 faiz səviyyəsindədir.\nKənd təsərrüfatının inkişafı hər zaman dövlətin diqqət mərkəzində olmuş, kənd təsərrüfatı məhsulları istehsalçıları qayğı ilə əhatə olunmuşlar. 1990-cı ildən aqrar sektorda çalışan sahibkarlar torpaq vergisindən başqa bütün növ vergilərdən azaddırlar. Bundan əlavə, əkinlə məşğul olan hər bir fermerə istifadə etdiyi yanacaq və sürtkü yağlarına görə dövlət kompensasiya ödəyir. Fermerlərə qayğı bununla da bitmir. Onlara toxum, kənd təsərrüfatı texnikası və cins mal-qara da güzəştli qiymətlərlə satılır.\nBu sahədə qəbul edilən ən önəmli qərarlardan biri də aqrar sektorda çalışan fermerlərə uzunmüddətli və güzəştli kreditlərin verilməsidir. Regiondakı sahibkarlar aldıqları bu güzəştli kreditlər hesabına minlərlə kiçik və orta həcmli fermer təsərrüfatlarını inkişaf etdirirlər.\nKənd təsərrüfatı sahəsi üzrə həyata keçirilən məqsədyönlü dövlət siyasəti nəticəsində bu sahə dinamik inkişaf edir və hal-hazırda ölkəmiz daxili imkanlar hesabına, taxıl istisna olmaqla, əsas kənd təsərrüfatı məhsullatı ilə özünü təmin edir. Əsas ərzaq məhsulları üzrə təminat aşağıdakı səviyyəyə çatmışdır: Ət və ət məhsulları ilə 95 faiz, quş əti 93 faiz, yumurta 100 faiz, bitki yağları 75 faiz, kərə yağı 52 faiz, süd və süd məhsulları 78 faiz, kartof istehsalı təxminən 100 faiz, bostan məhsulları 100 faiz, meyvə və giləmeyvə 130 faiz, tərəvəz 108 faiz, duz 75 faiz, şəkər və şəkərdən hazırlanan məhsullar 180 faiz. Dövlətin bu ardıcıl qayğı və dəstəyi nəticəsində Azərbaycan kənd təsərrüfatı məhsulları idxal edən ölkədən həmin məhsulalrı ixrac edən ölkəyə çevrilmişdir. Bütövlükdə son 10 il ərzində kənd təsərrüfatı məhsullarının ümumi ixracı 115,3 milyon dollardan 595,3 milyon dollaradək artmışdır.\nBu gün ərzaq təhlükəsizliyinin təmin edilməsi proqramının icrası uğurla davam etdilir. Respublikanın ümumi ərazisinin 52,4 faizi kənd təsərrüfatına yararlı torpaqlardır. Azərbaycanda taxılçılığın inkişafı ilə bağlı iri aqrar komplekslərinin yaradılması üçün əlavə 200 min hektar torpaq sahəsi müəyyənləşdirilib. Bu torpaqlarda ümumilikdə respublika üzrə 50-ə yaxın iri taxılçılıq təsərrüfatların yaradılması nəzərdə tutulmuşdur. Artıq yeni yaradılan belə təsərrüfatda-"Qarabağ-Taxıl" MMC-də hər hektardan orta hesabla 55-60 sentner məhsul götürülmüşdür ki, bu da ölkə üzrə ən yüksək göstəricidir. Ən önəmlisi isə, təsərrüfatda istifadə edilən yeni texnologiya bir ildə iki dəfə məhsul yığımına imkan verir.\nKənd təsərrüfatının inkişafı ilə bağlı geniş infrastruktur layihələr həyata keçirilir. Magistral və kənd arası yollar inşa edilir, Taxtakörpü və açılışı nəzərdə tutulan Şəmkirçay su anbarları layihələrinin icrası nəticəsində on minlərlə hektar yeni torpaq sahəsi dövriyyəyə veriləcəkdir. ölkəmizdə istehsal olunan kənd təsərrüfatı məhsullarının itkisiz saxlanması və il boyu istehlakşılara çatdırılması məqsədi ilə tikilən soyuducu anbarlarin sayı artırılır və kənd təsərrüfatı məhsullarının sığortalanması öz həllini tapmaqdadır.\n16 aprel 2014-cü il tarixdə “Aqrar sahədə idarəetmənin təkmilləşdirilməsi və institusional islahatların sürətləndirilməsi ilə bağlı tədbirlər haqqında” fərman imzalanıb. Hal-hazırda Milli Məclisdə “Kooperasiya haqqında” Qanunun müzakirəsi davam edir. "Azərbaycan Respublikasında aqrar-sənaye kompleksinin inkişafı strategiyası"nın layihəsi hazırlanmışdır.\nRayon və şəhərlərdə pərakəndə halda fəaliyyət göstərən struktur bölmələrinin bazasında vahid kənd təsərrüfatı siyasətinin həyata keçirilməsini təmin edən ərazi idarələrinin yaradılması, baytarlıq və fitosanitar xidmətlərinin, elmi-tədqiqat institutlarında işin təşkilinin və strukturunun təkmilləşdirməsi və yeni tələblərə uyğunlaşdırılması, aqrar sahədə risklərin sığortalanması işinin beynəlxalq təcrübəyə uyğun təşkil edilməsi, kənd təsərrüfatına yararlı torpaq sahələrinin qeyri-qanuni istifadəsi ilə bağlı məsuliyyət tədbirlərinin gücləndirilməsi, süni mayalanma mərkəzinin tikintisi görüləcək işlər siyahısına daxildir.\nBu qanunların işləməsini sürətləndirmək və yuxarıda sadaladığımız tədbirlərin icrası ümumdaxili məhsulun artımına, kənd təsərrüfatının inkişafının gücləndirilməsinə və əhalinin əsas ərzaq məhsulları ilə təminatına gətirib çıxaracaqdır.\nSahə Həmkarlar İttifaqı sosial siyasətin həyata keçirilməsində fəal iştirak edir, dövlət orqanları və işəgötürənlər birlikləri ilə qarşılıqlı əməkdaşlıq edir.\nDövlət və təsərrüfat orqanları ilə zəhmətkeşlərin iş şəraitini və sosial təminatlarını əhatə edən danışıqların aparılması, Tarif Sazişlərinin imzalanması Federasiyanın bu sahədə fəaliyyətinin əsas istiqamətlərindən biridir.\nSahəyə aid olan mərkəzi icra hakimiyyəti orqanları və dövlət komitələri ilə, o cümlədən, ARKənd Təsərrüfatı Nazirliyi, AR Dövlət Torpaq və Xəritəçəkmə Komitəsi, Azərbaycan Meliorasiya və Su Təsərrüfatı Açıq Səhmdar Cəmiyyəti, «Aqrolizinq» Açıq Səhmdar Cəmiyyəti ilə Sahə (tarif) Kollektiv Sazişləri mütəmadi olaraq, yeni müddəalar əlavə edilməklə qarşılıqlı işlənib hazırlanır və bağlanır.\nBu iş hər bir müəssisə, təsərrüfat səviyyəsində davam etdirilir, ilk həmkarlar ittifaqı komitələrinə işəgötürənlə danışıqların aparılmasında, Kollektiv Müqavilələrin baglanmasında əməli köməklik göstərilir.\nBu gün Sahə Həmkarlar İttifaqı özündə 871 ilk, 44 rayon (şəhər) və 2 Birləşmiş həmkarlar ittifaqı təşkilatını birləşdirir ki, bu təşkilatlarda da 72225 nəfərdən yuxarı Hİ üzvü çalışır. Bunlardan 15556 nəfərini gənclər təşkil edir.\nHəmkarlar ittifaqı fəaliyyətinə gənclərin cəlb edilməsi önəmli vəzifədir. Son hesabat-seçkilər zamanı ilk həmkarlar ittifaqı təşkilatlarında seçkili orqanların tərkibinə 126 nəfər gənc irəli çəkilmişdir ki, bunlardan da 47 nəfəri sədr vəzifəsinə seçilmişdir. Bundan başqa 4 rayon komitəsində 65 və daha artıq yaşda olan, əmək qabiliyyəti aşağı düşmüş rəhbər işçilər gənc kadrlarla əvəz edilmiş, Federasiyanın aparatına isə 2 nəfər gənc kadr işə qəbul edilmişdir.\nHəmkarlar ittifaqı kadr və fəallarının ardıcıl təhsili və maarifləndirilməsi Federasiyanın diqqət mərkəzində olmuşdur.\nBu məqsədlə hər il olduğu kimi, bu il də Federasiya tərəfindən ölkənin müxtəlif bölgələrini əhatə edən rayon mərkəzlərində, o cümlədən Bakı şəhərində, həmkarlar ittifaqı təşkilatlarının fəaliyyətinin müxtəlif istiqamətlərinə həsr edilmiş seminarlar, dəyirmi masalar və treninqlər keçirilmişdir. Bu tədbirlərə AHİK-in, mərkəzi icra hakimiyyəti orqanlarının mütəxəssisləri, rayon icra hakimiyyəti nümayəndələri də cəlb edilmişlər. Önəmli hal odur ki, bu semiunarlarda həmkarlar ittifaqı kadrları ilə yanaşı müəssisələrin məsul işçilərinin də yaxından iştirakı qarşilıqlı əlaqələrin möhkəmləndirilməsinə, əldə edilən biliklərin müvafiq qurumlar tərəfindən effektli tətbiq edilməsinə şərait yaradir.\nİstehsalatda əməyin mühafizəsi, sağlam və təhlükəsiz iş şəraiti, işçilərin xüsusi iş geyimi və süd məhsulları ilə təmin edilməsinə ictimai nəzarət həmkarlar ittifaqının mühüm vəzifələrindən biridir.\nİstehsalatda bədbəxt hadisələrin qarşısının alınması, iş yerlərinin müasir standartlara uyğun təşkili sahəsində qabaqcıl iş təcrübəsini yaymaq məqsədi ilə Federasiya hər il sahə üzrə «Sağlam və təhlükəsiz əmək» devizi altında Baxış müsabiqə keçirir, qaliblər Respublika Baxış müsabiqəsinə təqdim olunurlar.\nQalib müəssisələrdən Kənd Təsərrüfatı Nazirliyinin “Aqrolizinq» ASC-nin Gəncə rayonlararası təchizat bazası, Meliorasiya və Su Təsərrüfatı ASC-nin «Yuxarı Şirvan Kanalı İstismarı İdarəsi», Azərsun Holdinq Şirkətlər Qrupunun «Sun-Tea», «Qafqaz Konserv», «Azərduz» MMC-ləri, «Gilan» Şirkətinin «Qəbələ Konserv», «Gilan Tea» MMC-ləri, «Aznar» MMC, «MKT İstehsalat Kommersiya» MMC və digər müəssisələr «Sağlam və təhlükəsiz əmək» müsabiqəsinin qalibi olaraq Federasiyanın və Azərbaycan Həmkarlar İttifaqları Konfederasiyasının Fəxri diplomları və hədiyyələri ilə təltif olunmuşlar.\nƏməyin təşkili və mühafizəsi sahəsində həmkarlar kadrlarının nəzəri biliklərini artırmaq məqsədi ilə Federasiya tərəfindən «Kənd təsərrüfatı sahəsində əməyin mühafizəsi» adlı əyani vəsait hazırlanmışdır.\nFederasiya gündəlik fəaliyyətində həmkarlar ittifaqı təşkilatlarının təşkilatı cəhətdən möhkəmləndirilməsinə və genişlənməsinə, yeni həmkarlar ittifaqı təşkilatlarının yaradılmasına önəmli yer ayırır. Bu sahədə toplanmış müsbət təcrübənin tətbiqi nəticəsində Sahə Həmkarlar İttifaqının say tərkibinin genişlənməsi davam etmişdir. Ötən dövr ərzində yeni yaradılan və fəaliyyəti bərpa edilən həmkarlar ittifaqı təşkilatlarının sayı 150-i ötmüşdir ki, bu təşkilatlarda da 11871 həmkarlar ittifaqı üzvü birləşmişdir. Ümumilikdə ötən 7 il ərzində sahə həmkarlar ittifaqı üzvlərinin say artımı 28,1 faiz təşkil etmişdir.\nTəkcə cari ilin 9 ayı ərzində Sahə üzrə 7 müəssisədə yeni həmkarlar ittifaqı yaradılmışdır ki, onlarda da həmkarlar ittifaqının üzvü 355 nəfərdir.\nArtiq Məhsul Bayramlarının - Göyçayda Nar Bayramı, Qubada Alma Bayramı, Qəbələdə Mürəbbə Bayramı, Bakıda Bal Bayramı keçirilməsi ənənə halını almişdir və fermerlər, kənd təsərrüfatı məhsulları istehsalçiları bu bayramlarda böyük məmnuniyyətlə Iştirak edirlər və bu bayramlar ictimaiyyət tərəfindən böyük rəğbəitlə qarşılanır.\n"Kənd-Qida-İş" Həmkarlar İttifaqı Federasiyasının sədri


Ömər Məmmədovun blogu: "ANALOQU OLMAYAN" təhsil sistemi 2\nMüəllimənin dərsə gəlib uşaqlara savad verməyindənsə , elə bilki bazara gəlirdi. Bu müəllim dərs müddətində nəsə satırdı. Paltardan tutmuş bala qədər. Burda müəlliməni günahlandırmıram. Onu buna vadar edən səbəblər var. Əsas səbəb isə kifayət qədər maaş almamasıdır. Amma buna görə sinifi bazara çevirməz. Ən azından onun buna haqql yoxdur. Hər nəisə onsuzda 2-ci sinifdən çıxdım o məktəbdən.\n2-ci məktəbdə - yəni 72 saylı məktəb ondan betər idi. Adı lisey getsə də 1 köpüklük məktəb deyildi. Burda əsasən sinifləri 3 qrupa bölürdülər.\n1-ci qrupa "Oliqarxların sinifi". Bu qrupda olanlar varlı təbəqə təhsil alırdı. Nazir uşaqları zad var idi.\n2-ci qrupa "Mini-oliqarxlar". Bu qrupda olanlar "nisbətən varlı" şəxslərə aiddir.\n3-cü qrupa kasıblar. 7-ci sinifdən sonra bu təbəqə yox olur. Çünki varlılar kasıbları məktəbdən pulnan çıxartdırır. Direktora pul verib çıxartdırır. Məni də çıxartdırdılar. Qiymətlərim əla olmasına baxmayaraq...\nKeçim 3-cü yəni 90 saylı məktəbə. Bu məktəb Yeni Ramana qəsəbəsində yerləşir. Məktəb normal səviyyəli kənd məktəbidir. Hər məktəbdə olduğu kimi bu məktəbdə də təhsil səviyyəsi zəif idi. Uşaqlar məcbur olurdular ki, hazırlıqlara getsin. Və belə də uşaqlar dərs proqramını oxumurdular. Ancaq hazırlıqlara getdiyi müəllimələrin dərslərini oxuyurdular.\nMən 9-cu sinifdə oxuduğum zaman bu məktəbdə belə bir hadisə baş vermişdi. Buhadisə haqqında uzun-uzadı yazmayacam .Bu haqda BURA daxil olub oxuya bilərsiz.\n90 saylı məktəbdə 10-11ci siniflərdə oxuyanda isə təhsil daha bərbat vəziyyətə gəlib çatmışdı. Müəllimlər artıq qudurmuşdular. 1-ci və 2-ci dərslərə girməməyə başlayırdılar.\nSözün əsl mənasında bekarçılıq idi. Bekarçılıqdan sinifdə çıxmadığımız oyun qalmamışdı. Hətta elə olurdu ki, sinifdə 1-2ci dərslərdə yatıb 3-cü dərsdə müəllim gələndə dururduq...\nBu şəkilə isə ad verə bilmirəm. Axı bu şəklə nə ad vermək olar? Bütün günü uşaqlar ayaqlarını belə uzadıb otururdular\nBirdə avara-uvaralar məktəbin oğlan tualetini kurilnıy zal eləmişdilər. Tualetə girmək olmurdu. Tualetə girmək cəhənnəm uşaqlara siqəret çəkməyi öyrədirdilər. Birdə görürdün 6-cı sinifdə oxuyan uşaq əlində siqəret sənə salam verir. Bu haqqda neçə dəfə Direktora , zauça desəmdə heç kimin vecinə olmadı. Qısaca Azərbaycanda təhsil bərbat gündədir.\nSevinirəm ki, 2-3 aydan sonra burdan rədd olub gedəcəm. O günü səbirsizliklə gözləyirəm...\nMüəllif: Ömar Məmmedov saat 0:41\nnatuvan 8 июля 2013 г., 8:44\nslm alykm meqalenizi oxudum. Yazdiqlarinizda heqiqt cox olsa da tam heqiqtdir deye bilmerem.\nCunki ozum de 72 sayli mektebi birimisem\nEdaletsizlikler chox olur. Amma ushaqdan da cox asilidr. Valideynelrinin onu nece boyutmeyinden. Mekteb ve valideyler ortaq olaraq islemelidir ushaqda olan potansiyalin tam uze chixmasi ve mekteblinin sonradan kechirdiyi heyatdan peshman olmamasi uchunnnnnnn....


Azərbaycan istehsalı olan araqlar bahalaşdı – » Gundeminfo.az\nBahalaşma əsasən “Qəbələ” şərab zavodunun istehsal etdiyi spirtli içkilərdə müşahidə olunur. Əvvəl 4.50 manata satılan araqlar indi marketlərdə 6.30-a, 5.20-yə satılanlar isə 7.49 manata satılır.\nAznews məsələni araşdırmaq üçün “Qəbələ” şərab zavodu ilə əlaqə saxlayıb. Zavodun satış şöbəsindən bildirilib ki, qiymət artımı istehsalat üçün lazım olan məhsulların xaricdən idxal olunması ilə bağlıdır. Belə ki, içkini hazırlamaq üçün spirt Belarusdan, butulka isə Rusiyadan dollarla alınır.


Göyçay sakini: Bəydövüldə onlayn dərslər keçirilmir - Meydan.TV\nCaption: Göyçay rayonu\nSakinlər bunu kənddə telekommunikasiyanın olmamasıyla əlaqələndirir\n“Nə ötən il, nə də bu il məktəblilər onlayn dərslərə qoşula bilib. Səbəb telefon xəttinin olmaması üzündən internetə qoşula bilməməyimizdir. Nəticədə uşaqlar təhsildə geriləyir. Sanki ölkədəki onlayn təhsilin bizim kəndə heç bir aidiyyəti yoxdur”.\nGöyçayın Bəydövül kənd sakinləri Meydan TV-yə danışırlar ki, kənddə telefon xəttinin olmaması ilk növbədə məktəblilərə problemlər yaradıb. Onlar 1 ildən çoxdur ölkə ərazisində tətbiq olunan onlayn təhsildən kənarda qalıblar.\n“Kəndin məktəbliləri kor-koranə yaşayır”\nKənd sakini Nüsrət Qurbanov danışır:\n“Mənim bir övladım məktəblidir, ancaq 1 ildir ki, internetin olmaması üzündən təhsildən kənarda qalıb. Yuxarı sinif şagirdləri imtahanlara, məzunlar ali məktəbə hazırlaşmalıdır, bu məsələdə ən böyuk dəstəkləri internetdir. İnternet bu uşaqlara hava-su kimi vacibdir. Məlumatlar, əlavə bilgilər ordadır. Ancaq sanki sivilizasiya bizim kəndə gəlib çatmayıb. Kəndimizin yeniyetmələri, gəncləri kor-koranə həyat sürür”.\nKənd sakinləri Prezident Administrasiyasına, Nəqliyyat, Rabitə və Yüksək Texnologiyalar Nazirliyinə müraciət edib, ancaq müsbət cavab ala bilməyiblər. Nüsrət Qurbanov deyir, Bəydövül rayonda telekommunikasiyası olmayan yeganə kənddir.\n“Qarşıdan imtahanlar gəlir, amma...”\n“Demək olar ki, bütün kəndlərdə telefon xətti də var, internet də... Bircə Bəydövül bu vəziyyətdədir. Prezident Administrasiyasından, icra hakimiyyətindən, aidiyyəti üzrə nazirlikdən tutmuş hər yerə müraciət etmişik. İki mindən çox əhalisi olan kəndin telekommunikasiya problemi heç kimi narahat etmir. Qarşıdan yuxarı siniflərin imtahanları gəlir, ancaq uşaqlar heç dərs edə bilmir, o ki qala imtahana hazırlaşalar”, - şikayətçi deyir\n“Müasir texniki avadanlıqlar quraşdırılacaq”\nGöyçay Rayon İcra Hakimiyyətindən bildirilib ki, Bəydövül kənd ərazisində rabitə xidmətlərinin təminatıyla əlaqədar texnoloji quraşdırma işləri aparılmadığından problemin həlli hazırda mümkün deyil:\n“Həmin ərazidə telekommunikasiya xidmətinin yüksək səviyyədə göstərilməsi üçün müasir növ texniki avadanlıqlar quraşdırılacaq. Yalnız bundan sonra “Aztelekom” MMC-nin Göyçay Telekommunikasiya Qovşağı tərəfindən rabitə xidməti göstəriləcək”.\nElvin Cəfərov deyir ki, maraqlanmırlar, iş vermirlər, heç olmazsa lazım olan müalicələri ...\n"Üstəlik, odunun qiyməti də necə deyərlər, ceyran belinə çıxıb"\nİki dəfə yaralanmış müharibə iştirakçısı: Bədənimdə qəlpələr, mənə küçə təmizlətdirirlər\n"İcra hakimiyyətinin yaxınlığında yaşayıram, burdan-bura gəlib xəbər bilmirlər".


"Gənc Vətəndaş" İctimai Birliyi mənzil sevinci yaşayır\nAzərbaycan milli mətbuatı 142 yaşını qeyd edir. Ötən dövr ərzində zəngin və şərəfli yol keçən ölkə mətbuatı hazırda özünün yüksəliş mərhələsini yaşayır. Şübhəsiz, müstəqil mətbuatın formalaşması və inkişafında Ulu Öndər Heydər Əliyevin rolu danılmazdır. Ümummilli liderin söz və mətbuat azadlığının təmin edilməsi məqsədilə imzaladığı sərəncamlar bu gün real nəticələrini verir. Ulu Öndərin azad sözə verdiyi dəyər onun siyasi varisi, Prezident İlham Əliyev tərəfindən də fəaliyyət istiqaməti kimi qəbul olundu. Ölkə başçısının 2008-ci il 31 iyul tarixli Sərəncamı ilə "Azərbaycan Respublikasında kütləvi informasiya vasitələrinin inkişafına dövlət dəstəyi Konsepsiyası"nın təsdiq edilməsi, 2009-cu il aprelin 3-də Prezident yanında Kütləvi İnformasiya Vasitələrinə Dövlət Dəstəyi Fondunun yaradılması azad medianın inkişafı, mətbuatın maddi-texniki bazasının möhkəmləndirilməsi, jurnalistlərin sosial vəziyyətinin yaxşılaşdırılması istiqamətində atılan mühüm addımlar kimi dəyərləndirilir. Məhz bunun göstəricisidir ki, bu gün ölkədə kütləvi informasiya vasitələrinə ən yüksək səviyyədə diqqət və qayğı göstərilir.\nAzərbaycanın artan iqtisadi imkanları mətbuatın inkişafı yolundakı çətinliklərin aradan qaldırılmasına, onun aktual problemlərinin həllinə şərait yaradır.\nBu hadisə bütün media təmsilçilərini, bütün gəncləri ürəkdən sevindirir. Təmsil etdiyim "Gənc Vətəndaş" Maarifləndirmə İctimai Birliyi İdarə Heyyətinin 3 üzvünün həmin mənzil alanlar sırasında olması kollektivimizə xoş anlar yaşatmaqla bərabər ölkə rəhbərinin yürütdüyü humanist siyasətə olan inamın daha da artmasına gətirib çıxarıb. Dünyanın heç bir ölkəsində mətbuat nümayəndələrinə Azərbaycanda olduğu qədər yardım göstərilmir, dəstək verilmir. Ölkə başçısının humanistliyi bəzi vəfat etmiş jurnalistlərin ailələrinə mənzillərin verilməsi nümunəsində də özünü təsdiq edir. Bu isə o deməkdir ki, artıq jurnalistikanı özünə peşə seçən hər bir vətəndaş onun arxasında Azərbaycan dövlətinin, onun prezidentinin dayandığını görür, bu da insanları dövlət başçısı ətrafında daha sıx birləşdirir. Əlbəttə, xalqla hakimiyyətin birliyi, insanların öz prezidentinə inamı ölkəmiz üçün ağrılı olan problemlərin, o cümlədən Dağlıq Qarabağ münaqişəsinin həllində önəmli rol oynayacaq.\nBu gün Azərbaycan mətbuatı cəmiyyətin proseslərə baxışını əks etdirən güzgü rolunda çıxış edir. 1998-ci ilin avqustunda senzuranın ləğvi ilə mətbuat özünün "dördüncü hakimiyyət" statusunu uğurla həyata keçirməkdədir. Lakin medianın fəaliyyət mexanizmi və təqdim olunma resurslarında müasir dövrün tələblərinə uyğun dəyişikliklər də baş verir. Çoxlu sayda ənənəvi qəzet və jurnalların nəşr olunması ilə yanaşı internet qəzetçilik inkişaf edir. Bütün dünyada gedən qloballaşma prosesi mətbuatdan da yan keçmir. Məhz buna görədir ki, Prezident İlham Əliyev son çıxışlarında mətbuatı dördüncü deyil, artıq ikinci-üçüncü hakimiyyət adlandırdı. Bu hakimiyyətin gücündən Azərbaycan həqiqətlərinin dünyada təbliği üçün maksimum istifadə etmək qarşıda duran əsas vəzifələrdən olmalıdır. Dünya xalqlarını erməni şovinistlərinin yalançı təbliğatından xilas etmək üçün xaricdə Azərbaycan dilində qəzetlərin, saytların açılmasına, xarici dillərdə internet saytlarının yaradılmasına ciddi zərurət var. Azərbaycan hakimiyyəti və media rəhbərləri bu istiqamətdə də mühüm addımlar atmalıdır. Həmin missiyanın yerinə yetirilməsində isə gənc vətənpərvərlər öz xidmətlərini göstərə bilərlər.\n2 Avqust 2017 16:26\nGənc Vətəndaş Maarifləndirmə İB bəyanat yaydı\n6 İyul 2017 19:53\nAvropa Yayım Birliyi Ukrayna İctimai Televiziyasını cərimələdi\n29 İyun 2017 19:53\n16 İyun 2017 18:36


Dünyada düşmənə qanudduran əfsanəvi qəhrəmanlar: Mübariz İbrahimov da siyahı da var – VİDEO | azadinfo.az\nMaraqlı Tarix Video\nDünyada düşmənə qanudduran əfsanəvi qəhrəmanlar: Mübariz İbrahimov da siyahı da var – VİDEO\n03 Mart 2017 admin 0 Comment\nFilmlərdəki döyüş səhnələrində bir adamın onlarla düşməni məhv etməsini realda da həyata keçirən qəhrəmanlar var.\nDünyada düşmənlərin xatırlamağa belə qorxduğu 7 igid qəhrəman arasında Azərbaycanın “Rembo”su Mübariz İbrahimov 3-cü yeri tutur.\n1988-ci ildə Biləsuvar rayonunda dünyaya gələn Mübariz 2010-cü ildə təkbaşına 1 km minalanmış ərazini keçərək Ermənistan ordusunun postuna hücum edib. Erməni Silahlı qüvvələrinin bölüyünə tək hücum edərək 45 erməni əsgərini öldürüb, postda ələ-keçirdiyi silah-sursatlarla 5 saat düşmənə qarşı tək vuruşub və qəhrəmancasına şəhid olub.\nAZXEBER.COM a24.az-a istinadəb oxuculara dünyanın müxtəlif ölkələrindən olan əfsanəvi qəhrəmanları təqdim edir:\n7. Cek Çörçill –II Dünya Müharibəsində düşməninə qarşı yay və qılınclarla vuruşub. Təkbaşına alman ordusunun əsir düşərgəsini ələ keçirib.\n6. Erik Hartman- Sovet pilotları onu “Qara şeytan” adlandırırdılar. II Dünya Müharibəsində təkbaşına 352 düşmən təyyarəsini darmadağın edib.\n5. Vassi Zaitsev- II Dünya Müharibəsində ən yaxşı kəskin nişançı olub. Bir dəfəyə 40 əsgər öldürüb. Onu öldürməyi hədəfə alan 11 kəskin nişançını da öldürüb. 30-dan çox əməliyyatda iştirak edərkən 225 düşməni məhv edib. Gözündən yaralanaraq bu sahədən uzaqlaşmalı olub. 22 kəskin nişançı yetişdirib.\n4. Əbu Əzrail- İraqlıdır, peşəsi müəllim olub. Düşmənlər onu “ölüm mələyi” adalandırırdılar. 1500 İŞİD-çi öldürüb, onu İraqın “Rembo”su adalandırırlar. O özünün hazırladığı balta və silahlardan istifadə edərək vuruşur.\n2. Seyid Onbaşı- Türkiyənin əfsanəvi qəhrəmanlarındandır. Çanakkala müharibəsində ən yaxşı topçu olub. O, təkbaşına 275 kq-lıq mərmini topa qoyan əfsanəvi qəhrəmandır.\n1. Simo Hayha- Rus əsgərlərinin kabusuna çevrilən bu döyüşçü təkbaşına 100 gündə 700 əsgər öldürüb. “Ağ ölüm” ləqəbli Hayha Finlandiya- Rusiya müharibəsində rus əsgərlərinə qan uddurub. Rusiya onu öldürmək üçün xüsusi ordu təşkil edib. Amma Simo onların da öhdəsindən məharətlə gəlib. Sonda Rusiya ordusu onun olduğu əraziləri bombalamağa başlayıb. Simo yaralanıb, amma mübarizəyə davam edib. Adını tarixə qızıl hərflərlə yazdırıb.\nAzərbaycanən Rembosu by a24info-az\n← Artur Rasizadə təqaüdə göndərilir\nMehman Hüseynov 2 il azadlıqdan məhrum edilib →


“Şuşa İli” münasibətilə həyata keçirilən layihənin “Şuşanın simaları” bölməsinin növbəti təqdimatı Azərbaycan ədəbiyyatında faciə janrının banisi Nəcəf bəy Vəzirova həsr olunub.\nNəcəf bəy Vəzirov 1854-cü ildə Azərbaycanın dilbər guşəsi olan Şuşa şəhərində dünyaya göz açıb. Vəzirov ilk təhsilini dini məktəbdə alıb. O, 1868-ci ildə Şuşadan ayrılıb Bakıya gəlib.\nN.Vəzirov 1874-cü ildə Bakıda real gimnaziyanı bitirib təhsilini davam etdirmək üçün Rusiyaya gedib. Burada uğurla imtahan verərək Petrovski-Razumovski adına Kənd Təsərrüfatı Akademiyasına qəbul olub.\nMoskvanın teatr mühiti, klassik rus və dünya dramaturqlarının yaradıcılıqları ilə yaxından tanış olan Vəzirov ədəbiyyata daha ciddi meyil göstərib. Tələbə vaxtı “Ev tərbiyəsinin bir şəkli” (1875), "Gəmi lövbərsiz olmaz" (1876) komediyalarını yazıb.\nAkademiyanı 1878-ci ildə bitirdikdən sonra Moskvadan Azərbaycana qayıdan Nəcəf bəy Vəzirov əvvəlcə Gəncə quberniyasında, sonralar isə müxtəlif bölgələrdə meşəbəyi işləyib. 1895-ci ildə Bakıya köçüb və burada vəkilliklə məşğul olub. Onun müxtəlif mövzulu məqalələri 1905-1918-ci illərdə "Həyat", "İrşad", "Təzə həyat", "Tərəqqi", "Yeni irşad", "Sədayihəqq", "E1 həyatı", "Açıq söz", "Mirat" qəzetlərində çap olunub.\nMeşəbəyi işləyə-işləyə "Daldan atılan daş topuğa dəyər" (1890), "Sonraki peşmançılıq fayda verməz" (1890), "Adı var, özü yox" (1891), "Yağışdan çıxdıq, yağmura düşdük" ("Hacı Qəmbər" 1895) komediyalarını, "Müsibəti-Fəxrəddin" (1896) faciəsini və "Pəhlivanani-zəmanə" ("Zəmanə pəhlivanları". 1900) dramını tamamlayıb. "Müsibəti-Fəxrəddin" ilk Azərbaycan faciəsidir.\nNəcəf bəy Vəzirov 1926-cı ildə ürək çatışmazlığından vəfat edib.


Biznes və iqtisadiyyat xəbərləri 16 Mart 2017 14:37 (UTC+04:00)\nSəfirlikdən Trend-ə verilən məlumata görə, qazaxıstanlı nazir rəhbərlik etdiyi qurumun səlahiyyətlərinə daxil olan iqtisadi-ticari və nəqliyyat sahələrinin ikitərəfli əlaqələrdə mühüm yer tutduğunu qeyd edərək gündəlikdə duran məsələlərin müzakirəsi baxımından görüşün vacibliyini vurğulayıb. J.Kasımbek vurğulayıb ki, vaxtilə Aktau dəniz limanının rəhbəri vəzifəsində çalışdığı müddətdə ölkəmizi yaxından tanımaq imkanı olub.\nSəfir isə öz növbəsində vurğulayıb ki, Qazaxıstan Azərbaycanın vacib tərəfdaşlarından biridir. Bu baxımdan Azərbaycan Qazaxıstanla iqtisadiyyatın bütün sahələri üzrə əməkdaşlığın inkişafında maraqlıdır. Diplomat Avropa və Asiya arasında əlverişli tranzit potensialının reallaşması istiqamətində hər iki ölkədə həyata keçirilən beynəlxalq nəqliyyat infrastrukturlarının əhəmiyyətindən danışıb. Diplomat yaxın vaxtlarda işə düşəcək Bakı-Tbilisi-Qars dəmir yolu xəttinin və Qazaxıstanın Xəzər sahilində inşa etdiyi yeni Kurık limanının ölkələrimizin tranzit imkanını daha da genişləndirəcəyini qeyd edib.\nR.Məmmədov, həmçinin iki ölkə arasında iqtisadi-ticari əlaqələrin inkişaf etidirilməsinin vacibliyini vurğulayıb və bu baxımdan Azərbaycanın ixracatçı şirkətlərinin cari ilin 24-25 aprel tarixlərində Qazaxıstanın Almatı və Astana şəhərlərində həyata keçirəcəyi ticarət missiyası haqında məlumat verib. Həmçinin Qazaxıstan ixraratçı şirkətlərinin ölkəmizə belə səfər həyata keçirəcəyi təqdirdə onlara lazımi işgüzar əlaqələrin qurulması üçün bütün imkanların yaradılacağı bildirilib. Diplomat qeyd edib ki, Azərbaycan Qazaxıstan istehsalı olan lokomotivləri idxal etməyə hazırdır, eləcə də “Bakı Gəmiqayırma Zavodu”nda Qazaxıstanın gəmi sifarişlərinin qəbulunda maraqlıdır.\nJ.Kasımbek Qazaxıstanın Azərbaycan üzərindən keçən Şərq-Qərb nəqliyyat dəhlizinə böyük əhəmiyyət verdiyini qeyd edərək, bu marşrutun inkişafı üçün Qazaxıstanda həyata keçirilən layihələr haqqında danışıb və Bakı-Tbilisi-Qars dəmir yolu xəttinin açılışını səbirsizliklə gözlədiklərini qeyd edib. Həmçinin ikitərəfli ticari əlaqələrin inkişafının vacibliyini vurğulayan nazir sözügedən ticarət missiyasının uğurlu keçməsi üçün lazımi dəstək veriləcəyini bildirib.\nEyni zamanda, görüşdə hər iki ölkədə azad iqtisad zonalar arasında əməkdaşlığın inkişafının faydalı nəticələr verə biləcəyi qeyd edilib və Aktau dəniz limanı xüsusi iqtisadi zonasında Azərbaycan investisiyası ilə inşa edilən Aktau İstehsal və Loqistika Mərkəzinin iqtisadi-ticari əlaqələrin artmasına təkan verəcəyi bildirilib.\nÖz növbəsində, səfir Bakı Beynəlxalq Dəniz Ticarət Limanı ərazisində azad iqtisadi zonanın yaradılması, limanda taxıl terminalının tikilməsi barədə məlumat verib və azad iqtisadi zonada Qazaxıstanın taxıl sahəsində fəaliyyət göstərən böyük şirkətlərindən birini görməkdən Azərbaycan tərəfinin məmnun olacağını bildirib.


“İnamla danış! Uğurlu çıxışın üç sirri” adlı seminar keçirildi\n23 April 2016 15:39\nAprel ayının 23-də, QUTechnopark tərəfindən, gənclər arasında innovasiya sahibkarlığını təşviq etmək məqsədi ilə, həyata keçirilən “Təşəbbüskarlıq seminarları” silsiləsindən növbəti seminar Rəşad Bayramovun təqdimatın baş tutdu. Seminar “İnamla danış! Uğurlu çıxışın üç sirri” mövzusunda idi. Rəşad bəy dinləyicilərin diqqətini çıxış zamanı həyəcanı necə cilovlamaq olar, auditoriya ilə dialoqu necə qurmaq olar, əhvalat danışmaq nitqinizə hansı dəyəri gətirir kimi məqamlara cəlb edərək mövzunu izah etdi. Görüş auditoriya ilə qarşılıqlı fikir mübadiləsi və sual-cavab halında həyata keçirildi. Qeyd edək ki, Rəşad bayramov ABŞ-ın Roçester Texnologiya İnstitutunun məzunu, eləcə də Kommunikasiya və auditoriya qarşısında çıxışlar üzrə ekspert-məşqçidir....\n"Rainpath" şirkətinin prezidenti QU Texnoparkda\n11 April 2016 14:59\nAprel ayının 11-də QU Texnopark tərəfindən həyata keçirilən "Təşəbbüskarlıq seminarları" silsiləsindən növbəti təlim baş tutdu. Seminar ABŞ-ın “Rainpath” şirkətinin prezident və təsisçisi Bill Finneqan tərəfindən keçirildi. Cənab Finneqan "Strategiya və sahibkarlıq planlaşdırması" adlı görüş əsnasında sahibkarlığa başlamaq üçün səbəblər, özünü analiz etməyin önəmi, biznes ideyası tərkib hissələri, biznes planın nə dərəcədə əhəmiyyətli olması, markanın biznes mahiyyəti, netvorkinq, müştəri və işçilərin gözləntiləri, mentorun rolu, qarşıya çıxan çətinliklər məsələlərinə toxundu. Görüşün sonunda QU Texnopark, həmçinin universitetimizin tələbə-müəllim heyəti və digər qonaqlar spikerə öz suallarını ünvanladı....\nTurqut Özal Universiteti Keyfiyyətin təminatı üzrə direktoru QUTexnoparkda\n4 April 2016 18:12\nAprel ayının 4-də Turqut Özal Universiteti Keyfiyyətin təminatı üzrə direktoru İlyas Ülgür bəy ”Təşəbbüskarlıq seminarları” silsiləsindən növbəti seminar verdi. QU Texnoparkın təşkil ediyi seminar “Avropa birliyi təhsil və araşdırma layihələri, keyfiyyətin təminatı və təhsil nailiyyətləri” mövzusunda idi. Ülgür bəy semihnarda Erasmus+ proqramı, universitetlər üçün standart veb səhifə, beynəlxalq universitetin xüsusiyyətləri, dərs metodikaları, boloniya sistemi kimi mövzulara toxundu. Görüş auditoriya ilə qarşılıqlı fikir mübadiləsi və sual-cavab halında da həyata keçirildi. Əsmər Həşimli...\nYeni Fikir 2016 Müsabiqəsində yarımfinalçılar elan olundu\n2 April 2016 12:00\n211 layihənin qeydiyyatdan keçdiyi Yeni Fikir 2016 Müsabiqəsində (YFM) 30 layihə yarımfinala vəsiqə qazanıb. YFM 2016 əsasında yarımfinal mərhələsi 09 Aprel 2016-cı il tarixində "Sup.az"ın ofisində (Bakı şəhəri, Əhməd Rəcəbli küçəsi 153) keçiriləcək. Yarımfinala vəsiqə qazanmış layihələrin siyahısı və bu mərhələdə tətbiq olunacaq qaydalar haqqında geniş informasiyanı aşağıdakı ünvandan istifadə edərək əldə edə bilərsiniz. Qeyd edək ki, 240-dan çox müraciətin daxil olduğu YFM 2016 əsasında 211 layihə (iş fikri) qedyiyyatı təsdiqlənmişdi. Qediyyatdan keçən layihələr veb səhifədə yerləşdirilib. İlkin qiymətləndirmə prosesində əsas qiymətləndirmə meyarları kimi layihədə irəli sürülən iddianın innovasiyası; ortaya çıxarılacaq məhsul və ya xidmətin bazar imkanları; komandanın potensialı nəzərə alınır. Komandanın potensialı: Layihəni həyata keçirməyə iddialı olan komandanın bilik, bacarıq və layihənin istiqamətləri üzrə təcrübələri, eləcə də ortaqlıq yanaşmaların...\nYeni Fikir Müsabiqəsi 2016-da 211 layihə qeydiyyatdan keçib\n21 March 2016 21:03\nYeni Fikir 2016 Müsabiqəsinə (YFM) layihələrin qeydiyyatı Martın 17-də başa çatdı. elektron səhifəsindən istifadə edərək "online" formada həyata keçirilən layihələrin qeydiyyatı prosesinə 01 Fevarl 2016-cı il tarixində başlanmışdı. 240-dan çox müraciətin daxil olduğu YFM 2016 əsasında 211 layihə (iş fikri) qedyiyyatdan keçib. Qediyyatdan keçən layihələr ünvanında yerləşdirilib. Hazırda ilkin qiymətləndirmə prosesinə başlanıb. Qiymətləndirmə prosesi müxtəlif sahələrdə fəaliyyət göstərən təcrübəli mütəxəssilər tərəfindən təmin edilir. İlkin qiymətləndirmə prosesində əsas qiymətləndirmə meyarları kimi layihədə irəli sürülən iddianın innovasiyası; ortaya çıxarılacaq məhsul və ya xidmətin bazar imkanları; komandanın potensialı nəzərə alınır. Yarımfinal və final mərhələdə isə, layihələri qiymətləndirərkən aşağıdakı meyarlar əsas görürləcək: 1. Komandanın potensialı: Layihəni həyata keçirməyə iddialı olan komandanın bilik, bacarıq və layihənin istiqamət...\nYeni Fikir 2016 Müsabiqəsi üçün layihələrin qeydiyyat vaxtı uzadıldı\n15 March 2016 18:00\nYeni Fikir 2016 Müsabiqəsi üçün layihələrin qeydiyyat vaxtı uzadılmışdır. Layihənizin qeydiyyatının təsdiqləndiyini aşağıdakı ünvana baxaraq yoxlaya bilərsiniz. Layihənizi qeydiyyatdan keçirdiyiniz halda bu səhifədə adı yoxdursa, verilmiş əlavə vaxtı dəyərləndirərək, layihənizi qeydiyyatdan keçirə bilərsiniz. Layihələrin qeydiyyatı ilə meydana gələn istənilən problemlə bağlı QU Texnoparka müracət edə bilərsiniz. Qeyd edək ki, Yeni Fikir Müsabiqəsi hər il Qafqaz Universiteti Texnoparkı tərəfindən keçirilir. Müsabiqə təşəbbüskar düşüncənin inkişaf etdirilməsini hədəfləyir və innovativ sahibkarlığı dəstəkləyir. QU Texnopark Yeni Fikir 2016 Müsabiqəsini yeni tərəfdaşlarla həyata keçirəcəyi üçün qalibləri daha böyük mükafatlar gözləyir. Belə ki, yarışda layihəsi bəyənilərək birinci və ikinci yerə layiq görülən qaliblər Sup.az tərəfindən dəstək paketi, Almaniyada 15 günlük təlim imkanı ilə mükafatlan...\n"Yaddaş və planlama" seminarı\n12 March 2016 18:25\nMart ayının 12-də Qafqaz Universiteti Texnoparkında Təşəbbüskarlıq seminarları silsiləsindən növbəti seminar baş tutdu. "Yaddaş və planlama" seminarı Flapus tətbiqetməsinin baş icraçı direktoru, AtaHoldinqdə strateji marketinq üzrə rəhbər Murad Ələkbərov tərəfindən həyata keçirildi. Murad bəy mövzunu yaddaşın xüsusiyyətləri, günün planlaşdırılması, "Flapus" həllinin dəstəyi, "Məhsuldarlıq" tətbiqetmələri aspektlərindən izah etdi. Murad bəy həmçinin plansız məqsədin nəticəsiz qalmasından, hədəfə nail olmaq üçün atılmalı addımlardan, işin icrası üçün mühüm olan xüsusiyyətlərdən bəhs etdi. Qeyd edək ki, Qafqaz Universiteti Texnoparkı tərəfindən mütəmadi olaraq həyata keçirilən Təşəbbüskarlıq seminarlarında ekspertlər öz təcrübələrini bölüşür və bu seminarlarda arzu edən hər kəs iştirak edə bilər. Əsmər Həşimli...\nStartap-lar üçün Amerikadan ən yaxşı təcrübə\n25 February 2016 09:00\nİnnovativ sahibkarlığın ölkəmizdə daha geniş sferada tanınması və irəliləməsi üçün daim müəyyən fəaliyyətlər həyata keçirən Qafqaz Universiteti Texnoparkının təşkilatçılığı ilə favral ayının 24-də Silikon Vadisində fəaliyyət göstərən, MindBridge Partners partnyor və baş icraçı direktoru Dr. Esin Silenin təqdimatında açıq qapı seminarı həyata keçirildi. “Startap-lar üçün Amerikadan ən yaxşı təcrübə” adlı seminarda startap dünyasının nümayəndələri, tələbə və müəllimlər iştirak etdi. "Universitet əməkdaşlarının sənaye əhəmiyyətli elmi araşdırma işləri və texnoloji sahibkarlıq fəaliyyətləri" və "Tələbələrin innovativ fəaliyyətləri və ABŞ təcrübəsi" mövzuları əsasında çıxış edən Esin xanım Amerika, Türkiyə və Azərbaycan təhsil sistemindəki fərqlər, inkubatorların və akseleratorların spesifik xüsusiyyətləri, sənaye strategiyasının önəmi, texnoloji inteqrasiya həll yolları barədə iştirakçılara mühüm məlumatlar verdi....\nSənaye əhəmiyyətli elmi fəaliyyətlərin inkişafına QUTechnopark-dan növbəti dəstək\n22 February 2016 12:22\nDaim innovativ sahibkarlığı, yüksək texnologiyaların inkişafını dəstəkləyən, qeyri-neft sektorunun gələcəyi üçün təhsilin önəmini önə çıxaran, bunun üçün beynəlxalq təcrübəyə önəm verən, xarici və yerli mütəxəssislərlə mütəmadi görüşlər təşkil edən Qafqaz Universiteti Texnoparkının növbəti qonağı Mayndbric Partners partnyor və baş icraçı direktoru Dr. Esin Sile olacaq. Esin xanımın təqdimatında, 23-25 fevral 2016-cı il tarixlərində, QUTechnopark heyətinin, Qafqaz Universitetinin akademik heyəti və tələbələrrinin iştirakı ilə seminar görüşlər keçiriləcək. Seminar görüşlərin "Universitet əməkdaşlarının sənaye əhəmiyyətli elmi araşdırma işləri və texnoloji sahibkarlıq fəaliyyətləri" və "Tələbələrin innovativ fəaliyyətləri və ABŞ təcrübəsi" mövzuları əsasında keçiriləcəyi nəzərdə tutulub. QUTechnopark Qafqaz Universiteti mənsubu olmayanların da iştirak edə biləcəyi görüş keçirməyi nəzərdə tutub. B...\nİntelektual mülkiyyətin inkişafı başlıca hədəflərdəndir\n3 February 2016 22:39\nHazırda Hindistanda ezamiyyətdə olan Qafqaz Universitetinin (Qutexnopark) direktoru İsa Qasımovun sözlərinə görə, əhalisinin sayı 1 milyard çivarında olan Hindistanda ölkənin ümumi inkişafının başlıca yolu kimi innovasiya sahibkarlığının inkişaf etdirilməsində görürlər. Onun təəsssüratlarına görə, Hindistanda həyat şəraiti çətin olan insanlar çoxdur. Bununla belə, Hindistan höküməti sürətli sosial-iqtisadi inkişafa nail ola bilmək üçün dünyada isbat olunmuş yol seçib. Belə ki, Hindistan höküməti və ölkənin ziyalı təbəqəsi istər ölkədə həyat şəraitinin yüksəldilməsi, istərsə də sosial-iqtisadi baxımdan hər tərəfli inkişafı əldə etmək üçün innovasiya sahibkarlığının, eləcə də sosial sahibkarlığın inkişafını mühüm yol kimi seçiblər. Hindistan höküməti bu sahənin inkişafına müxtəlif yanaşmalarla maliyyə dəsətəkləri verməklə yanaşı, həm də təqviqedici yanaşmaları ilə biznes dünyasının və ictimaiyyətin ...\nYeni Fikir Müsabiqəsi 2016\n1 February 2016 09:00\nDaha öncə də qeyd etdiyimiz kimi QU Texnopark Yeni Fikir 2016 Müsabiqəsini yeni tərəfdaşlarla həyata keçirəcəyi üçün qalibləri daha böyük mükafatlar gözləyir. Belə ki, yarışda layihəsi bəyənilərək birinci və ikinci yerə layiq görülən qaliblər Sup.az tərəfindən dəstək paketi, Almaniyada 15 günlük təlim imkanı ilə mükafatlandırılacaq. Hətta birinci yerin sahibi münsiflər heyəti tərəfindən təsdiq olunduğu halda onu 10.000 avroya qədər pul mükafatı da gözləyir. Üçüncü, dördüncü və beşinci yerə layiq görülən layihələr isə QU Texnopark paketi və Türkiyədə 15 günlük təlim imkanı əldə edəcək. Qeyd edək ki, SUP.az tərəfindən təqdim olunan dəstək paketinə xüsusi masa ilə təchiz olunmuş ofis şəraiti, Amazon Web Services serverdən istifadə (5000 $ -a qədər), Rəqəmsal Marketing Təlimi, Mentor Proqramı (8 həftə), bazar araştırması, hüquqi dəstək, markalaşma dəstəyi, qidalanma, yerli və xarici media dəstəyi, Startup Week, Startup Grind...\nQafqaz Universiteti Texnoparkında külək enerjisi turbini və günəş enerjisi panelləri qurulmaqdadır\n21 January 2016 11:22\nQafqaz Universitetinin Tempus Enerji layihəsini qazanması nəticəsində Qafqaz Universiteti Texnoparkında külək enerjisi turbini və günəş enerjisi panelləri qurulmaqdadır. Layihə menecerinin Qafqaz Universiteti Layihələrin İdarəolunması ofis rəhbəri Hafiz Atakişiyevin olduğu layihəyə Mexanika mühəndisliyi Bölmə müdiri Kadir Demirkıran, dosent Yadullah Babayev, bölmə müəllimi Orxan Hüseynov enerji mövzulu dərs kitablarına fəsil yazarı olaraq töhfə vermişlər. Effektiv enerji təhsili üçün 5 kilovat külək enerjisi turbini, 245vat 40 hissə günəş enerjisi panelləri, günəş enerjisi isitmə sistemi, 24 vakuum lampası, 180 l ehtiyat su isitmə sistemi qurmaq planlaşdırılır. Quraşdırma prosesləri bitdikdən sonra günəş və küləkdən necə enerji əldə edilməsi, həmçinin əldə edilən enerjinin necə daha effektiv istifadə ediləcəyi barədə təcrübi işlər görüləcəkdir. Bundan əlavə, hazırlanan dərs materialları və qurulan sistemlər əlaqədar dərslərdə istifadə ediləcəkdir. ...\n“Braille Pad” layihəsi ABŞ-ın qrant müsabiqəsində\n19 January 2016 11:45\nQafqaz Universiteti Texnoparkı tərəfindən təşkil olunan Yeni Fikir Müsabiqəsinin qaliblərindən “Braille Pad” layihəsi növbəti uğuruna imza atmışdır. Layihənin müəllifi Rəşid Əliyev 6-8 yanvar tarixləri arasında ABŞ-ın Missuri ştatının, Sent Lyuis şəhərinin icra hakimiyyəti və Arch Grants təşkilatının birgə dəstəyi ilə keçirilən çıxış etmişdir. Layihəni müvəffəqiyyətlə təqdim edən Rəşid bəy onun faydaları, iş mexanizmi, spesifik xüsusiyyətləri və layihə ərsəyə gətirilərkən istifadə olunan innovativ yanaşmadan bəhs etmişdir. Hazırda AMEA-nın İşlər İdarəsində çalışan Rəşid bəy həmçinin Sent Lyuis şəhərində yerləşən Vaşinqton Universitetinin və Missuri Elm və Texnologiyalar Universitetinin müəllim-professor heyəti ilə görüşdə iştirak edib, layihə ilə bağlı əməkdaşlıq məsələləri müzakirə olunub. Daha sonra R.Əliyev 8-9 yanvar 2016-cı il tarixlərində Nyu York Universitetində (NYU) də "Braille Pad" layihəsini təqdim edib. Nəzərinizə çatdırırıq ki, “Braille Pad”layihə...\nRegionalların innovativ inkişafında Hindistan modeli\n11 January 2016 11:01\nXəbər verdiyimiz kimi, Qafqaz Universiteti Texnoparkının direktoru dosent İsa Qasımov innovasiya sahibkarlığının inkişafı sahəsində əhəmiyyətli sayılan “İnnovasiyaların və Sahibkarlığın İnkubasiyalarda inkişaf etdirilməsi” ("Promoting Innovation's & Entrepreneurship through Incubation") beynəlxalq təlimində iştirak etmək məqsədi ilə Hindistanda ezamiyyətdədir. İ.Qasımovdan aldığımız informasiyaya görə, 6 həftəlik proqramın artıq 1 həftəsi uğurla başa çatıb. O, bildirdi ki, təlimin ilk həftəsində, Hindistanda sahibkarlığın inkişafı sahəsində çalışan ən qabaqcıl alimləri, dövlət xadimləri, eləcə də biznes təcrübəsi olan şəxslərin təqdimatında aşağıdakı seminar və treyninqlər keçirilib 1. "İnnovasiya, İnkubasiya və Sahibkarlıq" 2. "Texnosahibkarlıq və innovasiya" 3. "Yeni təşəbbüskarların formalaşdırılması üçün əlverişli mühitin yaradılması" 4. "Sahibkarlığın İnkişafı Prosesi" 5. "İqtisadi inkişafda innovasiya, inkubasiya və sahibkarlığın rolu" 6.&n...\nYFM 2016 iştirakçılarını yeni imkanlar gözləyir\n5 January 2016 15:25\nYüksək texnologiyaların inkişafı üçün önəmli olan ekosistemin formalaşdırılmasını daim diqqət mərkəzində saxlayanQafqaz Universiteti Texnoparkının bu sahədə həyata keçirdiyi ən önəmli layihələrdən biri hər il təşkil olunan Yeni Fikir Müsabiqəsidir. Müsabiqə təşəbbüskar düşüncənin inkişafını hədəfləyir və innovativ sahibkarlığı dəstəkləyir. Artıq Yeni Fikir 2016 Müsabiqəsinin yanvar ayı ərizində elan edilməsi planlaşdırılır. YFM 2016 daha güclü tərəfdaşlarla reallaşdırılacağına görə layihənin ölkə startapları üçün yeni və daha böyük imkanlar təqdim edəcəyi gözlənilir. Belə ki,YFM 2016-nın əsas tərəfdaşlarından biri olan və dekabr ayının 15-də QU Texnoparkda Tədqiqat Mərkəzi açmış Türkiyənin ən nüfuzlu İT şirkətlərindən olan Koç Sistem Azərbaycanın dəstəyilə münsiflər heyəti dünya təcrübəsi olan xarici İT mütəxəssislərindən ibarət olacaq və şirkət bununla yanaşı startaplara...\nQUTexnopark-ın direktoru innovasiya sahibkarlığının inkişafı beynəlxaq təlim proqramında iştirak edəcək\n29 December 2015 09:09\nQafqaz Universiteti Texnoparkının (QUTEXNOPARK) direktoru dosent İsa Qasımov innovasiya sahibkarlığının inkişafı sahəsində əhəmiyyətli sayılan “İnnovasiyaların və Sahibkarlığın İnkubasiyalarda inkişaf etdirilməsi” ("Promoting Innovation's & Entrepreneurship through Incubation") beynəlxalq proqramlarda iştirak edəcək. “İnnovasiyaların və Sahibkarlığın İnkubasiyalarda inkişaf etdirilməsi” təlim proqramı 04 Yanvar - 12 Fevral 2016-ci il tarixlərində baş tutacaq. Proqram Hindistanın Ahmadabad şəhərində fəaliyyət göstrərən Hindistan Sahibkarlığın İnkişafı İnstitutunda (), eləcə də Hindistanın müxtəlif şəhərlərində - Trivandrum, Cochin, Coimbatore, Tirupur, Mysore, Bangalore - fəaliyyət göstərən şirkətlər, iş mərkəzləri, texnoparklar və müvafiq müəssisələrdə həyata keçiriləcək. 6 həftə ərzində davam edəcək Proqramın ilk 4 həftəsi əsasən trening və ya seminarlar formasında, sonuncu 2 həftəsi isə müxtəlif şəhərlərdə təcrübə proqramları şəklində baş tutacaq. “İnnovasiyaların və Sahibkar...\nAzərbaycanlı tələbə gələcəyin avtomobilini hazırladı\n20 December 2015 20:45\nGələcəyin avtomobilini artıq Avropa ölkələrində axtarmaq lazım deyil. Azərbaycanlı tələbələr günəş və elektrik enerjisi ilə çalışan, ekoloji cəhətdən təmiz nəqliyyat vasitələri hazırlayıb. Məqsəd, müasir texnologiyanın üstünlüklərindən istifadə edərək, təbiətdən daha az xammal almaq hesabına, ekologiyaya səmərəli olan və insanın enerji istehlakını minimuma endirən nəqliyyat vasitəsi təqdim etməkdir. Maksimal texniki kütləsi 400 kiloqram olan elektromobil 8 nəfərlikdir, 4kVt Litium ion fosfat batereya və 122 V-luq günəş paneli ilə təchiz olunub. Şassisi yüngül dərəcəli poladdan hazırlanan bu nəqliyyat vasitəsinin əyləc mexanizmi, hidravlik disk əyləcləri ilə çalışır. Daha bir ekoloji təmiz nəqliyyat vasitəsi ilə əsl yarış avtomobillərini xatırladır. Qeyd edək ki, "Qafqaz Universiteti mühəndislərinin elektrik maşını" layihəsi çərçivəsində mühəndisliyin mexanika, kompüter və kimya bölümlərindən 24 tələbə 13 müxtəlif komandada çalışıb. Bununla da cəmiyyətin diqqətini...\n"Sup.az"ın dəstəyi ilə biznesini qur\nDekabr ayının 18-də Sup.az-ın QU Texnoparkda təqdimatı oldu. Direktor, Sup akselerator Nail Vəliyevin təqdimatında keçən seminarda Sup.az iş prinsipi, üzvlük qaydaları barədə məlumat verildi. Startapların ölkədə və ölkə xaricində böyüməsinə real dəstək, beynəlxalq startap ekosisteminə inteqrasiya imkanları müzakirə edildi. Auditoriyanın geniş marağına səbəb olan təlimin sonunda şirkətin həmtəsisçisi Məmməd Kərim startapların öz ideyalarını həyata keçirmək üçün əsas məsuliyyətlərini dilə gətirdi. Seminar mövzusu əsasında aşağıdakı sahələr üzrə müazkirələr aparıldı: • "Sup.az" nədir? • Startapların ölkədə və ölkə xaricində böyüməsinə real dəstək imkanları • Beynəlxalq startap ekosisteminə inteqrasiya imkanları Xatırladaq ki, ”Təşəbbüskarlıq Seminarları” Sahibkarlığın inkişafına dəstək layihəsidir. Layihənin həyata keçirilməsində məqsəd gənclər arasında təşəbbüskar yanaşmanı inkişaf etdirməkdir. Bu aspektdə həyata ke&cc...\nCEO SUMMİT 2015\n7 December 2015 09:00\nDekabr ayının 7-də Qafqaz Universiteti Texnoparkının İnkubasiya Mərkəzində fəaliyyət göstərən "Business Talk" şirkəti tərəfindən "CEO SUMMİT 2015" proqramı baş tutdu. Əsas mövzusu iş həyatı, karyera, qlobal şirkətlərdə idarəçilik, fərdi inkişaf olan proqramda Azərbaycan və Türkiyə, həmçinin qlobal şirkətlərdə fəaliyyət göstərən altı iş adamı təcrübələrini və dəyərli fikirlərini iştirakçılarla bölüşdü. Azərbaycan Universitetinin rektoru Fərid Əhmədov: “İş həyatında təhsilli insanmı yoxsa əxlaqlı insamı?”, "P&G" şirkətinin Azərbaycan və Gürcüstan üzrə direktoru Taygun Gunay: “Qlobal markalarda idarəçi olmaq”, MADO Azərbaycan şirkətinin təsisçi ortağı və direktoru Kamran Məşədiyev: “Uğurlu biznesin təməlləri”, " Koç Sistem" şirkətinin Azərbaycan üzrə direktoru Ali B. Kutvan: “Şirkətlərdə Strateji İdarəetmə”, " Mc Donalds" şirkətinin İngiltərə və Türkiyə üzrə direktoru Ahmet Murtezaoğlu: &l...


Azərbaycanın üç ali məktəbi dünyanın ən yaxşı universitetləri siyahısına düşüb - Report.az\nAzərbaycanın üç ali məktəbi dünyanın ən yaxşı universitetləri siyahısına düşüb\n6 Sentyabr, 2016 11:05\nBakı. 6 sentyabr. REPORT.AZ/ Azərbaycanın üç ali məktəbi Britaniyanın "Quacquarelli Symonds" (QS) şirkətinin versiyasına görə 2016/17-ci illər üçün dünyanın ən yaxşı universitetlərinin reytinqinə düşüb.\n"Report" QS-nin rəsmi saytına istinadən xəbər verir ki, reytinqə Bakı Dövlət Universiteti, Qafqaz Universiteti və Xəzər Universiteti daxil olub. Hər üç universitet reytinqdə səkkizinci yüzlüyə düşüblər.\nReytinqə ABŞ-ın üç ali məktəbi - Massaçusets Texnologiya İnstitutu, Stenford Universiteti və Harvard Universiteti liderlik edir. İlk onluğa Britaniyanın məşhur universitetləri - Oksford və Kembric daxil olub.\nReytinqdə həmçinin Türkiyənin 11, İranın isə 5 ali məktəbi daxil olub. Ermənistan və Gürcüstan universitetləri reytinqə daxil edilməyib.


Baharın dəb proqnozu ilə tanış olun – FOTOLAR\n17 Mart 2016 03:41\nBaharın astanasındayıq. Bu isə o deməkdir ki, artıq qarderobu yeniləmək vaxtı gəlib. Dəb ekspertlərinin fikrincə, dizaynerlər yaz-yay mövsümü üçün romantik, rəngarəng və olduqca zərif kolleksiyalar təqdim ediblər.\nPublika.az-ın "Moda inqilabları" layihəsi çərçivəsində oxucuları əsas dəb tendensiyaları ilə tanış etmişik.\nHər mövsüm dizaynerlər yeni-yeni trendlər təklif edir: bəzi trendlər modapərəstlər tərəfindən sevilir, digərləri isə tez, həm də nəzərə çarpmadan unudulur. Çox vaxt üslubun dəyişməz qaldığı, trendlərin isə hər saniyə dəyişdiyi deyilir. Buna baxmayaraq, moda dünyasında baş verən yeniliklərə diqqət yetirməmək mümkün deyil. Çünki onun təsiri hər yerdə hiss olunur. Hər halda boz kütlənin içində itib-batmaqdansa, dəblə birinci ayaqlaşanlardan olmaq daha yaxşıdır. Əlbəttə ki, burada söhbət trendlərə kor-koranə əməl etməkdən getmir. Biz aşağıdakı siyahı arasında yalnız sizə yaraşan yenilikləri seçməyi təklif edirik.\nAlt paltarlarını xatırladan geyimlər artıq bir neçə mövsümdür ki, müzakirə olunur. Bu yaz bir çox aparıcı dizaynerlər ənənəvi donları tamamilə dəyişdirmək qərarına gəlib. Onlar kolleksiyasında zərif krujeva ilə atlası birləşdirməklə qadın seksuallığını maksimum vurğulamağa və gündəlik geyim halına salmağa çalışıb. Havalar isinənə qədər nazik asqılı, krujeva ilə işlənmiş atlas dona bənzər toxunma jaketlər geyinməyi tövsiyə edirik. Jaketlər belə donların gecə geyimi təsirini maksimum azaldacaq. Bu iddialı dəb tendensiyası idman və bohem üslubu ilə çox yaxşı uzlaşır.\nƏgər qüsursuz çiyinlərə sahibsinizsə, onda bu dəb tendensiyası 100 faiz sizin üçündür. Klassik dekolte və toplar yeni mövsümdə aktual deyil. Yeni mövsümdə dizaynerlər yay gecələri üçün çiyin dekoltesini daha incə və orijinal variantda təqdim edib. Ancaq yadda saxlayın ki, büstqalterin çiyinbağıları, hətta şəffaf olsa belə görünməli deyil. Yalnız bu halda sizin çiyinlərinizi nümayiş etdirməyə tam haqqınız çatır.\nSizcə, cinslərdən təngə gəlmək olar? Hər kəsin bir ağızdan "Yox!" deyəcəyinə əminəm. Bütün dizaynerlər demək olar ki, hər kolleksiyasında cinslərə böyük yer verib. Yaz və yaylarında qalın cinsləri bir qayda olaraq yüngül və açıq rəngli cinslər əvəz edəcək. Yüngül cins parçadan tikilən kombinezonlar, ətəklər, şortlar, şalvarlar, hətta jaketlər o qədər rahatdır ki, bütün sutka onlarda gəzmək olar. Belə görünür ki, göy cinslərin 50 çaları bu il modapərəstlər arasında xeyli populyar olacaq. Şükürlər olsun ki, heç kim bunun əleyhinə deyil. Bu ruhda davam edin!\nArtıq həcmdən qorxursunuz? Onda bu qeydi diqqətlə oxuyun. Kağız Çin fənərlərini xatırladan iri qollar çiyinləri vizual olaraq daha kövrək, daha zərif göstərir. Viktoriyan dövründən ilhamlanan dizaynerlər baharın zərif tərzini daha teatral versiyada təklif ediblər.\nBir neçə mövsümdür ki, ardıcıl olaraq dünya podiumlarında yer alan zolaq naxışı modapərəstləri çoxdan usandırmalı idi. Amma yox, o hələ də aktual olmağa davam edir. Dizaynerlərin fikrincə, xanımların zolaqlı geyimlərə tələbatı azalmır. Lakin indi seçim daha böyükdür. Belə ki, sizin xətləri həm şaquli, həm üfüqi, həm nazik, həm də daha qalın seçmək şansınız var. Ümumiyyətlə, hər bir modapərəst bu trendin öz zövqünə uyğun olan növünü tapa biləcək.\nBu yaz modapərəstlərin dəb lüğətinə daha bir termin əlavə olunacaq. "Dye tie!". Sadə dillə desək, "ağarmış" geyimlər populyarlıq zirvəsindədir! Özü də bu effekt təkcə cinslərə tətbiq olunmayıb, dizaynerlər bu dəfə daha mürəkkəb material seçib. Bu, trikotaj, şifon, ipək və hətta dəri ola bilər. Belə effektlərin obraza maraqlı təsir bağışlayacağından şübhə etməyin.\nElə bil İspaniyanın qızmar günəşi bir neçə dizaynerə birdən təsir edib. Yaz-yay kolleksiyalarında dizaynerlərin boleroya, toreador kostyumunu xatırladan paltarlara üstünlük verməsini, ümumilikdə volanlı və büzməli geyimlərin bolluğunu başqa cür izah etmək mümkün deyil.\nSiz təbiətcə romantik olsanız da başdan-ayağa büzmə və volanlara bürünmək istəmirsinizsə, onu sadə geyimlə birləşdirin. Əlavə olaraq bu məlumatı da yadınızda saxlayın ki, volan və büzmə detalları insanı vizual olaraq kök göstərir. Odur ki, bu dəb tendensiyası ilə ayaqlaşmazdan əvvəl bədən quruluşunu nəzərə alıb volan detalının harada istifadə edilməsinə düzgün qərar verin. Bəlkə də bu ideyadan, ümumiyyətlə, imtina eləmək lazım gələcək...\nBaharın gəlişi ilə rənglər, naxışlar əməlli-başlı canlandılar: müxtəlif gül və bitki motivləri paltarlarda, şalvarda, hətta üst geyimlərində çox incə görünürlər. "Pantone" rəng təşkilatının fikrincə, açıq çəhrayı ilə mavi bu ilin əsas rəngləri olacaq. Rəng təşkilatı gözəl variantlar təklif edir, elə deyilmi?\nDağınıq küçə üslubu dəbə yenidən öz qaydalarını diktə etməyə başlayıb. Bu bahar rahatlığını hər şeydən üstün tutanlar susacaq, əvəzində geyimləri danışacaq, hər yerdə "sərbəstlik, azadlıq səsi eşidiləcək". Dizaynerlər dağınıq gözəllər üçün bol həcmli kombinezonlar, maykalar, şalvarlar və.s idman geyimləri təklif edir.\nGümüş parıltısı dəb dünyasına yenə hökm edir. Belə görünür ki, iddialı modapərəstlər parıldamaqdan vaz keçmək istəmir. Hər halda başdan-ayağa dəmir ledi olmaqdan qorxmurlar!\nDizaynerlər ulduzlar kimi bərq vurmaq istəyənləri də unutmayıb. Əgər brilyantların parıltısı kifayət etmirsə, onda zərli, biserli donlar sizin dadınıza çatacaq. Zər və biser detalı tək geyimlərdə yox, digər aksessuarlarda da qarşımıza çıxacaq. "Disko" üslubunda tədbirlər üçün ideal variantdır!\nKimin ağlına gələrdi ki, çimərlik paltarı mövsümün əsas tendensiyası olacaq. Amma fakt göz qabağındadır! Əlbəttə, belə geyimləri küçəyə çıxanda geyinmək olmaz. Çimərlik mövsümündə bikini əvəzinə kupalnik seçin.\nTorlar yaz kolleksiyalarını bəzəməyə, eləcə də qadın seksuallığını vurğulamağa davam edir. Bu mövsüm torların populyar olacağı gözlənilir. Bayağı görünməmək üçün torun altından geyinməyə düzgün geyim seçin.\nBütün yükü qulaqlar "daşıyacaq"\nBu bahar bütün yük qulaqların üzərinə düşüb. İndi dizaynerlər sırğaların daha böyük modellərini təklif edir. Biz isə öz növbəmizdə qulaqları təhlükəyə atmağı məsləhət görmürük. Bu dəb tendensiyasını gündəlik paltarlar ilə tətbiq etməyin. İri sırğaları axşam tədbirlərində taxmaq daha məqsədəuyğun olacaq.\nQırçın yubka və donlar hələ də populyardır. Ötən ildən fərqli olaraq dizaynerlər bu il qırçınlı ətəkləri daha çəkici rənglərdə təqdim ediblər.\nHamımız yaxşı bilirik ki, ağ köynəklər qarderobun klassik əşyasıdır. Onlar bu mövsüm xeyli dəyişikliyə məruz qalıb. Qeyri-ənənəvi tərzdə biçilmiş köynəklər bu il ən orijinal trend olmağa iddialıdır. Düymələri kürəkdə bağlanan köynəkləri geyinmək üçün çılğınlıq tələb olunur.\nBoyunu ehtiyatla "qucaqlayan" boyunbağılar bu ilin ən çox tələb olunan aksessuarı olacaq. Belə aksessuarın qalın və ya nazikliyinə sizin boynunuzun uzunluğu qərar verəcək. Əgər boynunuz gödəkdirsə, nazik boyunbağı seçin. Yox, uzundursa, onda boyunbağının qalın və ya nazik olmasının ciddi əhəmiyyəti yoxdur.\nBantlar baharın ən xoşagəlimli trendləri siyahısında liderlik edir. Qeyd etmək lazımdır ki, bantın qalın və nazik olmasına siz yox, boynunuzun ölçüsü qərar verəcək.\nHündürdaban ayaqqabılara nifrət edənləri təbrik edə bilərik. Bu mövsüm alçaq dabanlı ayaqqabılar hakimiyyətdə olacaq. Dikdaban həvəskarları isə üzülməsin. Çünki dizaynerləri onları nəzərə alıb orta dabanlı modellər də təklif edib.\nİsti günlərdə gur saçlarınızı şlyapa altında gizlətmək istəmirsinizsə, "abadok" taxın. Bər-bəzəkli saçlar bu bahar aktual olacaq.\nQeyd: Mağazada dəbdə olan hər hansı geyimi alanda özünüzə həmişə belə suallar verməyə çalışın: Bu əşya mənim qarderobumda mövcud olan geyimlərlə necə görünəcək? Görəsən, o, bədən quruluşuma uyğundurmu? Ancaq bu suallara cavab tapandan sonra bəyəndiyiniz geyimi alın.


14 Aprel 2021, 19:24\nRuslar üçün “qapalı” olan Türkiyə və ya Tanzaniyaya bir bilet Rusiyaya səfərlə dəyişdirilə bilər.\nTİA.AZ xəbər verir ki, mübadilə variantları Rosturismin mətbuat xidməti tərəfindən açıqlanıb.\nAçıqlamada qeyd olunur ki, Türkiyəyə və ya Tanzaniyaya bir bilet daxili tur tətili üçün “tur operatoru ilə razılaşdırılaraq” dəyişdirilə bilər. Çeklərin mübadiləsi üçün şöbə əlavə “qaynar xətt” işə salıb.\nXatırladaq ki, Rusiya aprelin 15-dən iyunun 1-dək yeni koronavirus dalğası səbəbindən Türkiyə ilə sərnişin hava trafikini məhdudlaşdırmaq qərarı verib – reyslərin sayı qarşılıqlı olaraq həftədə ikiyə endiriləcək. Tanzaniyaya uçuşlar da dayandırılacaq. Bu qərar koronavirusla mübarizə adıyla federal opeativ qərargah tərəfindən verilib.\nÜmumdünya Səhiyyə Təşkilatının (ÜST) verdiyi məlumata görə, 13 apreldə Türkiyədə bir gündə 54.562 yeni koronavirus hadisəsi aşkar edilib. Bu, bütün pandemiya üçün dördüncü ən yüksək göstəricidir. Yoluxma maksimumu 9 aprel tarixində qeydə alınıb – 55 min 941.